qundao/data-zh-poetry huggingface dataset:
跳梁行寄慰明卿
作者：李攀龙
朝代：明

武昌季子吴国伦，左迁三载匡庐春。红颜便着青云色，白眼岂是功名人。邢州太守昔入计，犹自金闺侍从臣。顾问片言摇日月，弹章一字动星辰。虽然旧属平津吏，常苦跳梁不可致。调笑纵横倒四筵，交驩往往非其意。世间那得郢中歌，君但论诗吾且睡。何须更比谢生肩，但应独把王郎臂。萧条颇似东方生，南康郡里忆承明。文彩纵然倾汉王，恢谐难以取公卿。画眉石镜二女裸，濯足长江九派清。此儿寻常未易识，偷桃卖药行妖精。近来犹尚凭陵否，俯仰浮沉无不有。朝读司空城旦书，夜沽茂宰柴桑酒。成败宁关达士心，卷舒终在朝廷手。随他肉食作雄飞，饶我褐衣称下走。党禁重开祝网年，一时逐客宠光偏。晚收已抱泥涂恨，更谪如何不可怜。事急谁能驰叩阙，家贫未拟罢归田。再来地僻逾高枕，就使荒凉给俸钱。壮游万里君须见，青琐凤池元不贱。使气能令魑魅藏，出身曾厌欃枪变。楚狂岂止接舆贤，秦孽犹堪背城战。回首畏途真自知，一官不绝才如线。难将此物斗翱翔，妒口含沙未可当。四海弟兄堪并起，中原我辈正相望。总看弃置风尘里，不作踟蹰道路傍。鼓枻更逢渔父笑，岂应憔悴老沧浪。
过严陵
作者：李攀龙
朝代：明

严陵物色动新年，解缆春回七里船。绣岭更宜残雪映，钓台高并客星悬。滩声乍合三江壮，山势遥临百越偏。此日青阳瞻帝座，羊裘深愧昔人贤。
过刘簿山斋
作者：李攀龙
朝代：明

万壑千山入户重，秋来三径少人踪。不知君在莲花府，得似芙蓉第几峰。
过吕梁
作者：李攀龙
朝代：明

十年称病客，系楫在楼船。澌下波方溜，风鸣水正悬。青山高卧里，白发壮游前。起色聊相假，终惭傲吏贤。
过吴子玉函山草堂
作者：李攀龙
朝代：明

玉函山色草堂偏，恰有幽人拥膝眠。树杪径回千涧合，窗中天尽四峰连。绿阴欲满桑蚕月，白首重论竹马年。就此一樽无不可，因君已办阮家钱。
过殿卿山房咏牡丹
作者：李攀龙
朝代：明

相国园亭种牡丹，枝枝风雨怨春寒。主人车马城中惯，知傍谁家锦障看。国色宫妆倚槛新，一樽堪自对残春。即令解语应相笑，何必看花定主人。
过殿卿山房咏牡丹·其一
作者：李攀龙
朝代：明

相国园亭种牡丹，枝枝风雨怨春寒。主人车马城中惯，知傍谁家锦障看。
过殿卿山房咏牡丹·其二
作者：李攀龙
朝代：明

国色宫妆倚槛新，一樽堪自对残春。即令解语应相笑，何必看花定主人。
远游篇
作者：李攀龙
朝代：明

万里未足步，过谒历遐荒。一举驾黄鹄，再举凌云翔。澄氛隐北斗，河汉集为梁。山川自纡曲，天地自圜方。六鳌抃蓬莱，十日弹扶桑。潮水怒相击，昆崙出中央。流览临九州，众人何茫茫。絪缊造元气，控揣成阴阳。黔羸秉大钧，丛脞不可当。道逢王子乔，揖我还故乡。
远游篇
作者：李攀龙
朝代：明

乘蹻万里外，言造太微庭。云霞曜朱阙，日月夹丹棂。群后俨金止，仙女纷玉亭。随风列以雨，出窈而入冥。沆瀣飞素液，芝草不复零。虹霓为我带，杂佩摇华星。濯缨河汉流，清波正泠泠。俯视世间人，汎汎如浮萍。
送万言卿明府之长兴
作者：李攀龙
朝代：明

逐虏将军度漠回，黄金犹自满燕台。请缨惭我为齐客，制锦多君更楚材。城上春云天目出，帘前秋色太湖来。弦歌暇日能相忆，花里新诗过雁裁。
送丰城杜少府谪滇南
作者：李攀龙
朝代：明

共惜投荒万里天，当朝起草事空传。主恩绿鬓神仙尉，客梦青云侍从年。盘水秋帆开瘴疠，黔阳春树隔风烟。孤臣自有丰城剑，遥夜思家向斗边。
送何户曹之金陵
作者：李攀龙
朝代：明

江上层台绕凤凰，石城秋色正苍苍。黄金不厌东南气，紫阙犹悬日月光。帝谓何郎终傅粉，人传荀令本含香。即今起草从容处，转饷风流海一方。
送俞按察之湖广
作者：李攀龙
朝代：明

襜帷十载使君东，开府还当楚地雄。江汉日高天子气，楼台秋敞大王风。重瞻执法临台象，自许论文见国工。有客傥能鹦鹉赋，莫令才子叹漂蓬。揽辔江湖万里清，使君三楚旧知名。阳春不是寻常调，明月堪偿十五城。行省重臣推掌宪，中原多事盛谈兵。遥怜佐吏耽秋色，不浅南楼庾亮情。
送俞按察之湖广·其一
作者：李攀龙
朝代：明

襜帷十载使君东，开府还当楚地雄。江汉日高天子气，楼台秋敞大王风。重瞻执法临台象，自许论文见国工。有客傥能鹦鹉赋，莫令才子叹漂蓬。
送俞按察之湖广·其二
作者：李攀龙
朝代：明

揽辔江湖万里清，使君三楚旧知名。阳春不是寻常调，明月堪偿十五城。行省重臣推掌宪，中原多事盛谈兵。遥怜佐吏耽秋色，不浅南楼庾亮情。
送元美
作者：李攀龙
朝代：明

吾曹天地在，不惜滞风尘。意气能无合，文章自有真。齐名他日事，侧目此时人。为别还秋色，樽前白发新。把酒论离索，褰帷送友生。白云高大麓，秋色重孤城。偃蹇还诗句，萧条自世情。赠君无赵璧，落日片心明。
送元美
作者：李攀龙
朝代：明

有凤衔灵文，栖栖北海湄。临流理毛羽，五采以自奇。飞如摛群星，击若朝霞披。翱翔千仞冈，亦集梧桐枝。一鸣叶清庙，再鸣中咸池。凄风振大野，青云顾我悲。世无伶伦耳，谁为度参差。回首顾丹穴，摧藏不可持。将止帝东园，恐令鶗鴂知。阿閤在万里，哀号乃见疑。啁啾榆枋间，燕雀相追随。清光蔽白日，何当复来仪。夙昔二三子，慷慨扬奇声。文章凌先秦，词赋无西京。零落如流星，各怀饥渴情。念尔策高足，北海日以清。顾盻当中原，冠盖徒纵横。明发咏蓼莪，依依恋所生。悲风蓟门来，涕泣沾我缨。解带谢时人，驱车薄姑城。千里见大河，踯躅浮云征。罢酒不能别，萧萧驷马鸣。骨肉非一身，意气乃合并。景光老自爱，率已识荣名。
送元美
作者：李攀龙
朝代：明

王生二十趋明光，是时作者不可当。世上之名他自误，须君千载垂文章。夙昔陆沉秋宪府，风尘惨淡尚书郎。心知此物难再遇，片语论交燕市傍。携手七陵朔漠色，悲风九月吹白杨。居然宇宙见雄俊，睥睨今古神飞扬。流俗纷纷失肝胆，那能结客声利场。近日操觚满京洛，江河决注非其长。家握灵珠户和璧，及逢周客皆深藏。高才楩楠与杞梓，吾道麒麟或凤凰。清庙遗音壮昭代，天庭火藻悬衣裳。生也经纶斯滥觞。混尘安取金跃冶，养锐更羞锥处囊。伊周屈宋傥易地，钧衡艺苑俱称良。生也为情诚彷徉。但愿右挹击筑之荆卿，左拍接舆之楚狂。二豪侍侧乃蜾蠃，四子讲德如蜩螗。举觞白眼天茫茫，秋风胡为归故乡。亦欲送生从此去，留生不住悲河梁。彩虹千尺挂碣石，赠生千里为帆樯。
送元美·其一
作者：李攀龙
朝代：明

吾曹天地在，不惜滞风尘。意气能无合，文章自有真。齐名他日事，侧目此时人。为别还秋色，樽前白发新。
送元美·其一
作者：李攀龙
朝代：明

有凤衔灵文，栖栖北海湄。临流理毛羽，五采以自奇。飞如摛群星，击若朝霞披。翱翔千仞冈，亦集梧桐枝。一鸣叶清庙，再鸣中咸池。凄风振大野，青云顾我悲。世无伶伦耳，谁为度参差。回首顾丹穴，摧藏不可持。将止帝东园，恐令鶗鴂知。阿閤在万里，哀号乃见疑。啁啾榆枋间，燕雀相追随。清光蔽白日，何当复来仪。
送元美·其二
作者：李攀龙
朝代：明

夙昔二三子，慷慨扬奇声。文章凌先秦，词赋无西京。零落如流星，各怀饥渴情。念尔策高足，北海日以清。顾盻当中原，冠盖徒纵横。明发咏蓼莪，依依恋所生。悲风蓟门来，涕泣沾我缨。解带谢时人，驱车薄姑城。千里见大河，踯躅浮云征。罢酒不能别，萧萧驷马鸣。骨肉非一身，意气乃合并。景光老自爱，率已识荣名。
送元美·其二
作者：李攀龙
朝代：明

把酒论离索，褰帷送友生。白云高大麓，秋色重孤城。偃蹇还诗句，萧条自世情。赠君无赵璧，落日片心明。
送公实还南海
作者：李攀龙
朝代：明

梁生偃蹇谁与伦，梁生偃蹇无与伦。为郎十月不厌意，上书乞归南海滨。文章往往迕时好，富贵安得婴其身。独存肝胆论交者，一一凌云作赋人。忆昨击筑饮燕市，酒酣以往气益振。黄金之台空嶙峋，华阳之馆谁为薪。騊駼騄耳俱良马，剑客博徒皆俊民。梁生徐生情最亲，宗生王生诗更新。经过但坐歌白云，罢曲彷徨若有神。挥毫夜夜摇星辰，襟期矫矫何能驯。梁生此事成万古，欲别牵裳遂具陈。罗浮之山何崔嵬，下临莽苍波涛开。维舟跋浪长鲸出，倚杖垂天大鸟来。北望中原寥廓哉。飞厓坐揽百粤色，群峰黝渺行风雷。梁生之庐搆烟雾，千寻薜荔青摧颓。有时高咏反招隐，岩壑无人秋雨哀。尉佗椎结本赵侠，陆贾纵横一汉才。丈夫有道在龙蠖，还能与世相裴徊。梁生何为终蒿莱，梁生慎勿终蒿莱。
送冯汝言学宪之浙江
作者：李攀龙
朝代：明

使者清秋拥汉槎，五云回首望京华。传经南国推高第，执宪巾朝属世家。紫气欲临沧海日，綵毫先动赤城霞。还披绛帐延诸少，为报西施剩浣纱。儒臣奉诏外台居，况复扬波海晏如。门下美才收竹箭，卧中高士羡桐庐。山川半入吴都赋，风俗兼传越绝书。始信工文官自达，主恩垂老不曾疏。
送冯汝言学宪之浙江·其一
作者：李攀龙
朝代：明

使者清秋拥汉槎，五云回首望京华。传经南国推高第，执宪巾朝属世家。紫气欲临沧海日，綵毫先动赤城霞。还披绛帐延诸少，为报西施剩浣纱。
送冯汝言学宪之浙江·其二
作者：李攀龙
朝代：明

儒臣奉诏外台居，况复扬波海晏如。门下美才收竹箭，卧中高士羡桐庐。山川半入吴都赋，风俗兼传越绝书。始信工文官自达，主恩垂老不曾疏。
送刘侍御归台
作者：李攀龙
朝代：明

使者乘秋入建章，晓排阊阖侍君王。绣衣忽动云霄色，白简犹含海岱光。自许风霜知列柏，还将讽谏托长杨。大东杼柚看如此，况复徵兵事朔方。才子高名八使中，登车千里竞称雄。西台入奏闻天语，东海陈诗见国风。伏柱久推三楚骏，还朝争识五花骢。极知未尽澄清意，献纳犹堪宠汉宫。兰台使者出长安，风俗三齐揽辔看。今日殿中玄武仗，须君柱后惠文冠。弹章气借山河壮，执法秋临节钺寒。傥值东封陪扈从，旧游偏奉六龙欢。绣斧东来按部年，一时风裁万人传。乌台高傍黄图起，青橐遥依紫极悬。三殿直声推许国，九河秋色送朝天。正逢宣室斋居日，羡尔持书捧御筵。
送刘侍御归台·其一
作者：李攀龙
朝代：明

使者乘秋入建章，晓排阊阖侍君王。绣衣忽动云霄色，白简犹含海岱光。自许风霜知列柏，还将讽谏托长杨。大东杼柚看如此，况复徵兵事朔方。
送刘侍御归台·其三
作者：李攀龙
朝代：明

兰台使者出长安，风俗三齐揽辔看。今日殿中玄武仗，须君柱后惠文冠。弹章气借山河壮，执法秋临节钺寒。傥值东封陪扈从，旧游偏奉六龙欢。
送刘侍御归台·其二
作者：李攀龙
朝代：明

才子高名八使中，登车千里竞称雄。西台入奏闻天语，东海陈诗见国风。伏柱久推三楚骏，还朝争识五花骢。极知未尽澄清意，献纳犹堪宠汉宫。
送刘侍御归台·其四
作者：李攀龙
朝代：明

绣斧东来按部年，一时风裁万人传。乌台高傍黄图起，青橐遥依紫极悬。三殿直声推许国，九河秋色送朝天。正逢宣室斋居日，羡尔持书捧御筵。
送刘员外使黔中
作者：李攀龙
朝代：明

牂牁万里越王台，北眺中原秋色来。江嶂忽分三楚断，海天不尽百蛮开。白云使者乘轺过，金马祠官拥节回。为泛昆明誇上苑，令知汉主自雄才。
送刘户部督饷湖广
作者：李攀龙
朝代：明

洲边处士题鹦鹉，陂上公孙拥骕骦。到日夏云生七泽，愁时秋色满三湘。马上春风白接䍦，花开应醉习家池。鹿门耆旧何人在，今日襄阳异昔时。汉江春水竟陵东，江树苍苍绕沛宫。父老只今犹望幸，君王按剑顾云中。洞庭仙使日相乘，君自扁舟似李膺。江雨茫茫江草遍，不知何处是巴陵。锦帆南入楚云重，江上遥看衡岳峰。落日苍茫秋不断，青天七十二芙蓉。
送刘户部督饷湖广·其一
作者：李攀龙
朝代：明

洲边处士题鹦鹉，陂上公孙拥骕骦。到日夏云生七泽，愁时秋色满三湘。
送刘户部督饷湖广·其三
作者：李攀龙
朝代：明

汉江春水竟陵东，江树苍苍绕沛宫。父老只今犹望幸，君王按剑顾云中。
送刘户部督饷湖广·其二
作者：李攀龙
朝代：明

马上春风白接䍦，花开应醉习家池。鹿门耆旧何人在，今日襄阳异昔时。
送刘户部督饷湖广·其五
作者：李攀龙
朝代：明

锦帆南入楚云重，江上遥看衡岳峰。落日苍茫秋不断，青天七十二芙蓉。
送刘户部督饷湖广·其四
作者：李攀龙
朝代：明

洞庭仙使日相乘，君自扁舟似李膺。江雨茫茫江草遍，不知何处是巴陵。
送劳少参提学蜀中
作者：李攀龙
朝代：明

分藩吴越气雄哉，人自南宫出上台。一抱连城明月满，还看三峡使星来。锦江波动词场色，剑阁高临宪府开。圣主贤臣今日事，王褒门下本奇才。
送包大中长芦知事
作者：李攀龙
朝代：明

九河水流何溅溅，君去春花车马前。入幕官僚清宴久，挥毫渤海白云天。相将牛酒劳从事，未少鱼盐给俸钱。此去陆沉无不可，于今蓟北静烽烟。
送历城李明府入计
作者：李攀龙
朝代：明

五陵佳气蓟门东，此地车书四海同。叶令远为朝会使，汉家新起建章宫。君王受计当天下，月朔垂衣出禁中。台史莫疑凫屡至，都人已识马能工。三齐郡国推高第，百里弦歌播大风。清问即求封禅草，好因文似荐扬雄。
送历城李明府入计
作者：李攀龙
朝代：明

春生仙令鹔鹴袍，风雪褰帷拥佩刀。忽忆鸣珂双阙迥，翻然飞舄五云高。朝堂不改燕山色，计吏宁分汉主劳。为政只今多异迹，须知帝力到秋毫。
送右史之京
作者：李攀龙
朝代：明

汉家高宴柏梁台，千载风云拥上才。谁得似君珠履贵，亲承咳唾九天来。曾游上国和阳春，华发重来一曲新。身自楚臣谁不识，兰台宾客更无人。一片燕山紫气中，汉家城阙蓟门东。即今天子招贤地，非复当年碣石宫。五云西北望京华，玉帛年年出汉家。此去但承明主问，不妨才子更长沙。乞得梁园出汉关，那将春色动离颜。惟愁不见邹枚苦，赋就无人解往还。万国称藩拱至尊，一时词客出王门。但教日奉西园宴，莫道应刘不是恩。金舆山下小清河，河上朱楼叠素波。此日为君西北望，浮云不似客愁多。桃花美酒凤凰楼，公子乘春作宦游。寒食不知何处过，总无风雨亦堪愁。胡姬十五汉宫妆，夹道杨花扑面香。处处红楼堪系马，莫教春色断君肠。春风忽断雁行疏，染翰青云照锦裾。知尔已传招隐赋，相思更寄枕中书。秦女窗前桂叶垂，那堪春色斗双眉。君家自种淮南树，处处淹留好为谁。春光明日是长安，杨柳青青傍酒寒。也自道君为客好，那应犹作故园看。
送右史之京·其一
作者：李攀龙
朝代：明

汉家高宴柏梁台，千载风云拥上才。谁得似君珠履贵，亲承咳唾九天来。
送右史之京·其七
作者：李攀龙
朝代：明

金舆山下小清河，河上朱楼叠素波。此日为君西北望，浮云不似客愁多。
送右史之京·其三
作者：李攀龙
朝代：明

一片燕山紫气中，汉家城阙蓟门东。即今天子招贤地，非复当年碣石宫。
送右史之京·其九
作者：李攀龙
朝代：明

胡姬十五汉宫妆，夹道杨花扑面香。处处红楼堪系马，莫教春色断君肠。
送右史之京·其二
作者：李攀龙
朝代：明

曾游上国和阳春，华发重来一曲新。身自楚臣谁不识，兰台宾客更无人。
送右史之京·其五
作者：李攀龙
朝代：明

乞得梁园出汉关，那将春色动离颜。惟愁不见邹枚苦，赋就无人解往还。
送右史之京·其八
作者：李攀龙
朝代：明

桃花美酒凤凰楼，公子乘春作宦游。寒食不知何处过，总无风雨亦堪愁。
送右史之京·其六
作者：李攀龙
朝代：明

万国称藩拱至尊，一时词客出王门。但教日奉西园宴，莫道应刘不是恩。
送右史之京·其十
作者：李攀龙
朝代：明

春风忽断雁行疏，染翰青云照锦裾。知尔已传招隐赋，相思更寄枕中书。
送右史之京·其十一
作者：李攀龙
朝代：明

秦女窗前桂叶垂，那堪春色斗双眉。君家自种淮南树，处处淹留好为谁。
送右史之京·其十二
作者：李攀龙
朝代：明

春光明日是长安，杨柳青青傍酒寒。也自道君为客好，那应犹作故园看。
送右史之京·其四
作者：李攀龙
朝代：明

五云西北望京华，玉帛年年出汉家。此去但承明主问，不妨才子更长沙。
送吴人陆之箕
作者：李攀龙
朝代：明

客有登台赋远游，蓟门金尽坐高秋。总怜岐路无知己，不向风尘为白头。木落毗陵看过雁，月明张翰倚扁舟。未将簪绂论多病，草色姑苏到自愁。
送吴峻伯之楚
作者：李攀龙
朝代：明

才子风流满禁林，传经海岱主恩深。诸生自纪衔鱼事，千里谁知相马心。王气日随江汉转，方城春压洞庭阴。怜君宦迹偏形胜，四十参藩岂滞淫。
送吴郎中谳狱江西
作者：李攀龙
朝代：明

春风跃马出长安，送别江南路渺漫。共说丰城龙剑气，到时还向狱中看。庐山北望楚天分，君去扬帆入綵云。草色秋迷彭蠡泽，不知何处吊番君。三十三峰淦水阴，中藏玉笥白云深。自从归去神仙尉，秋草茫茫不可寻。
送吴郎中谳狱江西·其一
作者：李攀龙
朝代：明

春风跃马出长安，送别江南路渺漫。共说丰城龙剑气，到时还向狱中看。
送吴郎中谳狱江西·其三
作者：李攀龙
朝代：明

三十三峰淦水阴，中藏玉笥白云深。自从归去神仙尉，秋草茫茫不可寻。
送吴郎中谳狱江西·其二
作者：李攀龙
朝代：明

庐山北望楚天分，君去扬帆入綵云。草色秋迷彭蠡泽，不知何处吊番君。
送周给事还朝
作者：李攀龙
朝代：明

才子先朝侍从年，东山一卧主恩偏。弹冠便借风云起，补衮新看日月悬。疏动龙鳞成五色，名联骑省映群贤。当时谏猎还谁在，闻道长杨赋已传。才疑仙吏在人间，万里乘风复汉关。三殿不缘春色满，五云争识岁星还。朝阳更王清华气，金马依然供奉班。未许陆沈如昔日，须君持论答天颜。
送周给事还朝·其一
作者：李攀龙
朝代：明

才子先朝侍从年，东山一卧主恩偏。弹冠便借风云起，补衮新看日月悬。疏动龙鳞成五色，名联骑省映群贤。当时谏猎还谁在，闻道长杨赋已传。
送周给事还朝·其二
作者：李攀龙
朝代：明

才疑仙吏在人间，万里乘风复汉关。三殿不缘春色满，五云争识岁星还。朝阳更王清华气，金马依然供奉班。未许陆沈如昔日，须君持论答天颜。
送固始申明府还县
作者：李攀龙
朝代：明

百里弦歌邑，春风独在兹。旋归瞻日远，留借见天私。复送仙凫去，言趋竹马期。渡河蚕月早，行县麦秋迟。楚国先贤传，梁园上客词。知君才不忝，遥以慰相思。
送大中丞王丈赴山东
作者：李攀龙
朝代：明

天下军储飞挽来，中原胡虏战争回。汉柱旧题骢马使，名家接武佩刀才。按章时拂风尘入，宪府秋临海岱开。主恩偏忆严城日，什二东秦保障哉。
送大司寇之金陵
作者：李攀龙
朝代：明

闻道铜标护百蛮，当朝共拟伏波还。来持滇海中丞节，入领西曹法从班。曳履春云高北斗，迥车秋色照钟山。顾期门客江城满，草奏时时达汉关。
送大司寇应公归台州
作者：李攀龙
朝代：明

摇落黄金骏马台，都门供帐亦贤哉。炎荒想见乘轺出，北斗旋听曳履回。秋色白云生海峤，主恩华发卧天台。西曹官属衔知遇，东阁清时好再开。
送太医令周一之从大将军出塞
作者：李攀龙
朝代：明

武皇按剑明光宫，夜发材官六郡雄。临轩亲遣上将军，誓扫匈奴成大功。白羽九边传汉月，霜戈千里排胡空。辕门岂闻天子诏，帷幄宁多策士风。书记翩翩尔其选，志勒燕然禅姑衍。业许原尝念已深，情忧平勃交仍浅。药囊每拟提荆轲，骢马何曾避桓典。淮阴恶少旧相轻，朔方健儿知姓名。身为揖客元戎府，意气秋高出塞行。二百年来无一战，今日王师遂北征。便当灭虏始朝食，不击单于不解兵。
送子与
作者：李攀龙
朝代：明

北风吹雪雪漫漫，雪里题诗泪不乾。岂意故人摇落后，逢君五马入长安。十年高卧白云寒，懒借新知锦字看。不是眼中人渐少，那能相忆使君滩。襜帷何处傍风尘，握手江湖白发新。此去更沽燕市酒，不知谁作和歌人。中原北望九河分，太守扬帆入五云。莫按腰间鹿卢剑，明珠今日便投君。玉帛徵贤谒建章，颍川轩盖有辉光。君恩傥许留京兆，不必重来下凤凰。
送子与·其一
作者：李攀龙
朝代：明

北风吹雪雪漫漫，雪里题诗泪不乾。岂意故人摇落后，逢君五马入长安。
送子与·其三
作者：李攀龙
朝代：明

襜帷何处傍风尘，握手江湖白发新。此去更沽燕市酒，不知谁作和歌人。
送子与·其二
作者：李攀龙
朝代：明

十年高卧白云寒，懒借新知锦字看。不是眼中人渐少，那能相忆使君滩。
送子与·其五
作者：李攀龙
朝代：明

玉帛徵贤谒建章，颍川轩盖有辉光。君恩傥许留京兆，不必重来下凤凰。
送子与·其四
作者：李攀龙
朝代：明

中原北望九河分，太守扬帆入五云。莫按腰间鹿卢剑，明珠今日便投君。
送子相
作者：李攀龙
朝代：明

自作白云郎，未厌沧洲意。偶然薄禄混风尘，论交千里贤豪至。元美翩翩多奇气，南越梁生亦雄视。二子招携从此逝，尔今卧病缘何事。绿鬓还乡已壮游，锦帆十月下扬州。移家好住昭明楼，种瓜莫羡东陵侯。文章万古垂大业，富贵浮云非所求。知君林壑百不忧，图书四壁高枕秋。世人那识淮海士，须行便为名山留。丈夫义岂辱颜色，使我摧眉去即休。安能訾哫向权势，咄唶空令达者羞。夙昔竟寥阔，后来复泱莽。相看一别雨坠天，他时神剑来精爽。既言郊薮走麟凤，朝廷宁得无吾党。卿也抽簪且偃仰，渔阳日影黯如黡，蓟门雪花大于掌。马上燕歌变徵声，壶中酒尽君当往。
送子相归广陵
作者：李攀龙
朝代：明

茂陵消渴卧词臣，摇落秋风白发新。汉主岂无金掌露，马卿元是倦游人。相逢杯酒蓟门关，腰下并刀明月环。开匣赠君当落日，能令秋色满燕山。少年裘马结交场，壮岁功名竹帛光。海内黄金看意气，人间白雪见文章。蓟北青山照别卮，请君听我秋风辞。扬州十月梅花发，江上春光好赠谁。白云无尽楚天寒，鸿雁萧萧枫树丹。杨子月明愁里度，芜城雨色梦中看。广陵秋色雨中开，系马青枫江上台。落日千帆低不度，惊涛一片雪山来。广陵城上秋潇潇，涛声欲来风色骄。闻道蹴天三百里，不知何似浙江潮。
送子相归广陵·其一
作者：李攀龙
朝代：明

茂陵消渴卧词臣，摇落秋风白发新。汉主岂无金掌露，马卿元是倦游人。
送子相归广陵·其七
作者：李攀龙
朝代：明

广陵城上秋潇潇，涛声欲来风色骄。闻道蹴天三百里，不知何似浙江潮。
送子相归广陵·其三
作者：李攀龙
朝代：明

少年裘马结交场，壮岁功名竹帛光。海内黄金看意气，人间白雪见文章。
送子相归广陵·其二
作者：李攀龙
朝代：明

相逢杯酒蓟门关，腰下并刀明月环。开匣赠君当落日，能令秋色满燕山。
送子相归广陵·其五
作者：李攀龙
朝代：明

白云无尽楚天寒，鸿雁萧萧枫树丹。杨子月明愁里度，芜城雨色梦中看。
送子相归广陵·其六
作者：李攀龙
朝代：明

广陵秋色雨中开，系马青枫江上台。落日千帆低不度，惊涛一片雪山来。
送子相归广陵·其四
作者：李攀龙
朝代：明

蓟北青山照别卮，请君听我秋风辞。扬州十月梅花发，江上春光好赠谁。
送孙郎中守承天
作者：李攀龙
朝代：明

郁葱佳气汉江边，今上龙飞北极年。过幸沛宫三日饮，裁留郢曲大风篇。仙郎珂散蓬莱月，太守帷开橘柚天。明到为存汤沐邑，须知父老借才贤。
送孟得之
作者：李攀龙
朝代：明

十载蓟门客，秋风见长年。思家明月夜，驱马白云天。来雁授衣后，黄花落帽前。何人过携酒，共醉黎阳川。
送宋宇少府之蒲城
作者：李攀龙
朝代：明

别离有杨柳，折赠拟琅玕。古道千人失，时才一尉难。清秋开少府，紫气指长安。梅福称仙仕，蒲城得吏欢。河声公檄静，岳色讼庭寒。鸿雁云中出，芙蓉月下看。三秦至豪杰，两汉数衣冠。冯翊今遗邑，何轻佐幕官。
送崔中甫入对
作者：李攀龙
朝代：明

才子乘春集帝京，燕山宫阙五云生。按图自动千金色，射策还高片玉名。清问从容天下事，朝廷经略海方兵。一时得意诸年少，莫学终军浪请缨。
送崔明府之宿迁
作者：李攀龙
朝代：明

山阳列郡接青徐，宿子中开百里居。自是燕台求骏马，飘然淮海驾蜚鱼。邑因美政花相似，令有文名锦不如。共理即今明主意，怜君指日捧徵书。
送张元谕虞部谪常州别驾
作者：李攀龙
朝代：明

赋就黄花别季鹰，还从迁谪问飞腾。悬知汉柱名当藉，况复虔刀事可凭。寒雨大江临楚望，千家秋色暗毗陵。阖闾城外逢摇落，何限吴山客里登。
送张子参募兵真定诸郡
作者：李攀龙
朝代：明

蓟门昔在烽尘中，匈奴火照西山红。毡庐相望赤县隘，枭骑未厌神畿空。君王拊髀过郎署，侍臣扼腕谈边功。每饭不忘钜鹿战，千金先发华阳宫。邯郸少年游侠子，腰间匕首悬秋水。出身愿属羽林儿，横行誓夺单于垒。腾装夜别纵博场，贳酒朝辞挟瑟伎。马上风云八阵成，帐前鼓角三军起。故人新贵宠轩墀，乱后高名众始知。国士渐看投笔至，主恩况许请缨为。天寒恒岳倚长剑，雪满滹沱拥大旗。归来汉苑生春草，见尔论兵散幕迟。
送张比部募兵秦晋诸郡
作者：李攀龙
朝代：明

天威严灭敌，使者出秋官。白羽徵兵入，黄金结士欢。风云千骑动，雨雪二陵寒。无易行间客，能登汉将坛。
送张直卿再迁三楚参政
作者：李攀龙
朝代：明

谁言才子竟漂零，十载功名满汉庭。前后两曹推起草，风流百粤让谈经。重来方岳分荆楚，此去江湖识岁星。明主赐环今日事，武昌杨柳几回青。
送张肖甫出计闽广
作者：李攀龙
朝代：明

闻道天书出汉宫，君才博望远相同。少年章奏郎官里，大海楼船使者中。度岭春阴生白瘴，及闽秋色暗青枫。悬知诸将平胡日，圣主先论转饷功。司农飞挽七闽开，刍粟如山百粤来。落日中原看倚剑，清秋大海傍登台。三城羽檄单于过，十道军储使者回。郎署即今多顾问，谁怜魏尚有边才。
送张肖甫出计闽广·其一
作者：李攀龙
朝代：明

闻道天书出汉宫，君才博望远相同。少年章奏郎官里，大海楼船使者中。度岭春阴生白瘴，及闽秋色暗青枫。悬知诸将平胡日，圣主先论转饷功。
送张肖甫出计闽广·其二
作者：李攀龙
朝代：明

司农飞挽七闽开，刍粟如山百粤来。落日中原看倚剑，清秋大海傍登台。三城羽檄单于过，十道军储使者回。郎署即今多顾问，谁怜魏尚有边才。
送张转运之南康
作者：李攀龙
朝代：明

此去专城又楚都，遥临五岭压三吴。坐来斋阁江声合，忽傍襜帷岳色孤。白昼落星寒剑气，清秋石镜满冰壶。美人欲报琼瑶赋，彭蠡春深雁有无。转运风流动海方，仆臣司驾早称良。齐盐万斛乘艘下，冀马千群入塞长。庐岳使君新领郡，金陵仙吏旧含香。须知共理劳明主，不但西京数赵张。
送张转运之南康·其一
作者：李攀龙
朝代：明

此去专城又楚都，遥临五岭压三吴。坐来斋阁江声合，忽傍襜帷岳色孤。白昼落星寒剑气，清秋石镜满冰壶。美人欲报琼瑶赋，彭蠡春深雁有无。
送张转运之南康·其二
作者：李攀龙
朝代：明

转运风流动海方，仆臣司驾早称良。齐盐万斛乘艘下，冀马千群入塞长。庐岳使君新领郡，金陵仙吏旧含香。须知共理劳明主，不但西京数赵张。
送张阃使黔中
作者：李攀龙
朝代：明

虎臣推毂满长安，吴越当朝阃外难。君自雅歌称坐镇，人疑汉将不登坛。江潮常借军声壮，海气遥临阵影寒。滇水一珠堪照夜，谁怜薏苡竟同看。
送彰德陈使君迎侍浙中
作者：李攀龙
朝代：明

帝里初分郡檄回，便迎青鸟建章台。东方千骑风云下，南国双帆河岳来。公子西园池上宴，使君秋宪府中才。邺天露冕行春日，更许何人托乘陪。
送徐子与之武昌
作者：李攀龙
朝代：明

使君安在武昌城，江汉双悬宪府清。共许登高能作赋，不妨乘暇一论兵。翛然白雪千人和，飒尔雄风万里生。更忆南楼明月好，欲携佳兴与纵横。刺史楼台望里重，是时门客羡登龙。白云三署还堪起，黄鹄千秋更可逢。象合星辰双执法，心随江汉一朝宗。二天尊宠诸侯上，出处何论邴曼容。
送徐子与之武昌·其一
作者：李攀龙
朝代：明

使君安在武昌城，江汉双悬宪府清。共许登高能作赋，不妨乘暇一论兵。翛然白雪千人和，飒尔雄风万里生。更忆南楼明月好，欲携佳兴与纵横。
送徐子与之武昌·其二
作者：李攀龙
朝代：明

刺史楼台望里重，是时门客羡登龙。白云三署还堪起，黄鹄千秋更可逢。象合星辰双执法，心随江汉一朝宗。二天尊宠诸侯上，出处何论邴曼容。
送徐汝思
作者：李攀龙
朝代：明

天涯明日故人疏，莫向樽前叹谪居。最是孤臣偏雨露，君王不问箧中书。渔阳几载傍胡尘，此日骊歌济水滨。白首谈兵君自见，何须更问请缨人。青樽华发对销魂，匹马孤城日色昏。爱客更为长铗引，一时回首孟尝门。主恩千骑入防秋，幕府遥临上谷愁。今日故园迁客泪，谁知不是为封侯。
送徐汝思·其一
作者：李攀龙
朝代：明

天涯明日故人疏，莫向樽前叹谪居。最是孤臣偏雨露，君王不问箧中书。
送徐汝思·其三
作者：李攀龙
朝代：明

青樽华发对销魂，匹马孤城日色昏。爱客更为长铗引，一时回首孟尝门。
送徐汝思·其二
作者：李攀龙
朝代：明

渔阳几载傍胡尘，此日骊歌济水滨。白首谈兵君自见，何须更问请缨人。
送徐汝思·其四
作者：李攀龙
朝代：明

主恩千骑入防秋，幕府遥临上谷愁。今日故园迁客泪，谁知不是为封侯。
送徐汝思郎中入蜀
作者：李攀龙
朝代：明

岷江东流何渺茫，仙舟西去指华阳。峡深当画暗雷雨，白帝青天豁大荒。一望峨眉山上月，风吹寒影堕潇湘。益州部里占星使，草色春时接夜郎。客将河汉支机石，归自乘槎历七襄。苌弘碧血埋难化，杜宇啼魂怨未忘。胡不为我排阊阖，愿君致之北斗傍。即今叱驭九折坂，金精元气参翱翔。雪峰突兀三飞梁，中挂鸟道通蛮方。司马长卿子虚赋，其文可以陵太苍。临邛小监杨得意，亟荐词臣谒建章。后来此事益寂寞，烟尘万里遥相望。
送恽员外按察郢中
作者：李攀龙
朝代：明

醉拥骊驹不可留，送君花发凤凰楼。青春开府西陵色，到日登台北雁愁。寒雨远分荆楚望，白云无尽汉江流。共知人世悲难合，傥得隋珠莫暗投。
送新喻李明府伯承
作者：李攀龙
朝代：明

尔昔红颜客蓟门，献书不报哀王孙。一朝致身青云里，座上还开北海樽。余亦题诗郭隗台，燕山秋色对衔杯。论交共惜黄金尽，此处空悲骏马来。可怜郢曲今亡久，下里之歌吾何有。文章稍近五千言，雅颂以还十九首。才子新传白雪篇，江城忽借使君贤。那堪西署为郎者，多病离居卧日边。
送方山人
作者：李攀龙
朝代：明

红颜裘马客京华，十载春风上苑花。忽尔壮怀生海岳，翛然清兴满烟霞。已拚白发投词社，肯惜黄金尽酒家。最是子云甘寂寞，也因奇字识侯芭。
送明卿谪江西
作者：李攀龙
朝代：明

海上风尘未罢兵，如何严助厌承明。故人惨淡浮云色，逐客萧条白雪晴。落日挂帆彭蠡泽，清秋伏枕豫章城。诗篇已侧当时目，不必兼传抗疏名。
送朱大中丞召拜少司空还朝
作者：李攀龙
朝代：明

执宪登台海岱东，衔恩入拜少司空。长安近指回车日，阊阖遥分曳履风。北斗秋高玄武署，五云春满建章宫。悬知鱼藻欢无极，汉主从容问画熊。八月仙槎海上行，司空谒帝凤凰城。汉庭经术还高第，画省风流自列卿。视草星辰堪动色，按章朝野尽知名。况逢麟阁多贤日，非复当年折槛情。
送朱大中丞召拜少司空还朝·其一
作者：李攀龙
朝代：明

执宪登台海岱东，衔恩入拜少司空。长安近指回车日，阊阖遥分曳履风。北斗秋高玄武署，五云春满建章宫。悬知鱼藻欢无极，汉主从容问画熊。
送朱大中丞召拜少司空还朝·其二
作者：李攀龙
朝代：明

八月仙槎海上行，司空谒帝凤凰城。汉庭经术还高第，画省风流自列卿。视草星辰堪动色，按章朝野尽知名。况逢麟阁多贤日，非复当年折槛情。
送李司封谪广陵
作者：李攀龙
朝代：明

明光起草羡青春，服药求仙笑此身。白首云霄空荐士，黄金湖海未逢人。广陵鸿雁来秋色，寒雨江枫度逐臣。见说故园湘上水，懒将词赋吊灵均。
送李太守之东昌
作者：李攀龙
朝代：明

诸侯辞北极，千骑向东方。十二称天府，风烟接帝乡。地形来海岱，漕挽自徐扬。春满弦歌邑，花明太守章。射书延上客，照乘得高唐。寇息解刀剑，人和下凤凰。轩帷褰雨雪，郡阁卧星霜。治行兼经术，诸曹借宠光。
送李明府入奏
作者：李攀龙
朝代：明

西北夏云列，飞盖亦相望。供帐被城隅，父老皆扶将。天子秉百度，作新大明堂。榱桷曼且硕，抡才自南乡。山河俯壮丽，肃穆垂衣裳。是时薰风至，五月开未央。既奏解愠曲，或和斯干章。圣颜慰饥渴，帝心简四方。冢宰上绩书，召见伏明光。用等课高第，视事称维良。小臣奉威灵，不得施其长。谁谓一邑轻，治行乃无疆。愿言备侍从，珥笔述陶唐。策勋谅有期，遗爱匪可忘。
送杨子正还济南
作者：李攀龙
朝代：明

我家白云渚，落日掩孤城。读书草堂上，濯缨湖水清。古来失意事，不独名未成。北风敝裘雪，谁见弃濡情。
送杨给事河南召募
作者：李攀龙
朝代：明

边众休南牧，朝廷议北征。幄中新授律，天下大徵兵。使者持符出，君推抗疏名。黄金秋突兀，白羽日纵横。岳雪三华秀，河冰万马行。将军邀剧孟，公子得侯嬴。屠贩多豪杰，风尘郁战争。有呼皆左袒，无役不先鸣。宁久燕山戌，终期瀚海清。过梁投赋笔，更为请长缨。
送林章之郎中谳狱南海
作者：李攀龙
朝代：明

旧识于公传，新知陆贾才。汉章双凤下，越郡五羊开。旌节看山驻，楼船截海来。长安天北望，使者日南回。讼府蒲堪挂，刑书竹可裁。明珠满合浦，应照不然灰。
送欧文学之江都
作者：李攀龙
朝代：明

雨雪寒灯对浊醪，萧然似是一儒曹。下帷国士堪华发，草檄门生自彩毫。双峡迥分沧海气，孤城秋壮广陵涛。文星虽小人争识，南斗常临剑影高。
送殷正甫
作者：李攀龙
朝代：明

中州一望气雄哉，北极风尘使节开。卜洛自存宗子计，游梁更见长卿才。春晴嵩少云边出，雪尽黄河天上来。在昔孝王誇授简，何当置酒向平台。
送殷正甫内翰之京
作者：李攀龙
朝代：明

咸池一奏合宫成，帝自垂裳拱玉京。多少侍臣调六琯，须知共作凤凰鸣。春风忽送汉臣还，再入承明供奉班。怪得文章成五色，朝朝染翰近龙颜。君王赐宴柏梁台，七字新诗汉体开。首倡自天酬不得，曲终还赖岁星才。汉家词客满金门，谁解凌云感至尊。一出子虚名便起，长卿无日不承恩。诏遣词臣集汉都，明年羽猎大誇胡。共怜执戟人犹在，莫问长杨赋有无。十载风流侍从臣，归来依旧帝城春。金华殿里谈经客，半是同时献赋人。帝宠词臣弄彩毫，蓬蒿宫阙五云高。自怜一日成三赋，不分傍人赐锦袍。紫禁清秋五夜闲，金茎玉树少人间。不知帝遣神仙吏，更直蓬莱第几山。依旧春风满建章，重来搦管对君王。即看应制偏承宠，何处新诗不擅场。东观风流著作郎，满朝谁不羡恩光。赋成清思如秋水，一片霜毫洒玉堂。
送殷正甫内翰之京·其一
作者：李攀龙
朝代：明

咸池一奏合宫成，帝自垂裳拱玉京。多少侍臣调六琯，须知共作凤凰鸣。
送殷正甫内翰之京·其七
作者：李攀龙
朝代：明

帝宠词臣弄彩毫，蓬蒿宫阙五云高。自怜一日成三赋，不分傍人赐锦袍。
送殷正甫内翰之京·其三
作者：李攀龙
朝代：明

君王赐宴柏梁台，七字新诗汉体开。首倡自天酬不得，曲终还赖岁星才。
送殷正甫内翰之京·其九
作者：李攀龙
朝代：明

依旧春风满建章，重来搦管对君王。即看应制偏承宠，何处新诗不擅场。
送殷正甫内翰之京·其二
作者：李攀龙
朝代：明

春风忽送汉臣还，再入承明供奉班。怪得文章成五色，朝朝染翰近龙颜。
送殷正甫内翰之京·其五
作者：李攀龙
朝代：明

诏遣词臣集汉都，明年羽猎大誇胡。共怜执戟人犹在，莫问长杨赋有无。
送殷正甫内翰之京·其八
作者：李攀龙
朝代：明

紫禁清秋五夜闲，金茎玉树少人间。不知帝遣神仙吏，更直蓬莱第几山。
送殷正甫内翰之京·其六
作者：李攀龙
朝代：明

十载风流侍从臣，归来依旧帝城春。金华殿里谈经客，半是同时献赋人。
送殷正甫内翰之京·其十
作者：李攀龙
朝代：明

东观风流著作郎，满朝谁不羡恩光。赋成清思如秋水，一片霜毫洒玉堂。
送殷正甫内翰之京·其四
作者：李攀龙
朝代：明

汉家词客满金门，谁解凌云感至尊。一出子虚名便起，长卿无日不承恩。
送殿卿
作者：李攀龙
朝代：明

嗟君复失意，吾道转堪疑。白雪论先达，青云合后时。落花寒食过，载酒故山期。莫以杨朱泪，春风洒路岐。
送殿卿
作者：李攀龙
朝代：明

莫辞杯酒蓟门春，匹马明朝客路新。陌上少年君自见，相逢谁是眼中人。
送永宁许使君
作者：李攀龙
朝代：明

邢州十月凋白杨，城头出云垂太行。把酒相看日欲堕，五马踟蹰大道傍。问君胡为万里去，小臣罪合投穷荒。我闻西南罗施国，风气郁塞殊阴阳。长官椎髻见朝吏，海蛮醉鼓橐中装。男儿贵至二千石，何地不可称龚黄。壮游须令百粤尽，探奇更得浮沅湘。永宁自恶无瘴疠，明年雨露生还乡。使君落魄高阳徒，结交李生仍狂夫。醉后裂眦一相视，怒发上指浮云徂。白日并堪出肝胆，黄金谁为收泥涂。长安少年太巧宦，依倚权门何事无。失策始就公府辟，得意岂领蛮夷符。尔今折腰揖下吏，我更掩泣临穷途。奇数能令遇合变，美才常被功名愚。武溪毒淫须自爱，九重沈深不可呼。忆昔终军击南越，乡里小儿何其粗。荒服尽沾大汉德，单车入郡歌来苏。固知永宁之州才如斗，天子求贤三辅图。傥有徵书到迁客，五马好过秦罗敷。
送永宁许使君·其一
作者：李攀龙
朝代：明

邢州十月凋白杨，城头出云垂太行。把酒相看日欲堕，五马踟蹰大道傍。问君胡为万里去，小臣罪合投穷荒。我闻西南罗施国，风气郁塞殊阴阳。长官椎髻见朝吏，海蛮醉鼓橐中装。男儿贵至二千石，何地不可称龚黄。壮游须令百粤尽，探奇更得浮沅湘。永宁自恶无瘴疠，明年雨露生还乡。
送永宁许使君·其二
作者：李攀龙
朝代：明

使君落魄高阳徒，结交李生仍狂夫。醉后裂眦一相视，怒发上指浮云徂。白日并堪出肝胆，黄金谁为收泥涂。长安少年太巧宦，依倚权门何事无。失策始就公府辟，得意岂领蛮夷符。尔今折腰揖下吏，我更掩泣临穷途。奇数能令遇合变，美才常被功名愚。武溪毒淫须自爱，九重沈深不可呼。忆昔终军击南越，乡里小儿何其粗。荒服尽沾大汉德，单车入郡歌来苏。固知永宁之州才如斗，天子求贤三辅图。傥有徵书到迁客，五马好过秦罗敷。
送汪仲安之长沙藩理官
作者：李攀龙
朝代：明

三楚风流总帝乡，兰台池馆汉诸王。官贫舞袖旋应拙，老去长裾曳不妨。授简春阴生岳麓，开樽秋色动潇湘。从来此地多才子，吊屈还看有和章。
送汪伯阳出守庆阳
作者：李攀龙
朝代：明

中原万骑却胡兵，客领铜符塞上行。大漠清秋迷陇树，黄河落日见秦城。邠人自美西羌俗，汉守谁高北地名。郡吏可能无荐达，还令介子乞长缨。
送沈郎中守顺庆
作者：李攀龙
朝代：明

见说褰帷处，千山拥使君。嘉陵渡春水，栈道转秋云。郡下平蛮檄，家传谕蜀文。病馀饶卧理，能不忆离群。
送潘令之邯郸
作者：李攀龙
朝代：明

春满邯郸十万家，若为潘令斗繁华。请看如玉丛台女，岂让河阳县里花。为政风流不下堂，漳河春色动宫墙。遥知茂宰鸣琴曲，弹作罗敷陌上桑。赵家和璧旧知名，千载秦人说蔺生。莫道君才非百里，须将高价抵连城。邯郸出宰气何雄，伫日徵书奉汉宫。制锦但令成五色，如花岂羡鲍家骢。
送潘令之邯郸·其一
作者：李攀龙
朝代：明

春满邯郸十万家，若为潘令斗繁华。请看如玉丛台女，岂让河阳县里花。
送潘令之邯郸·其三
作者：李攀龙
朝代：明

赵家和璧旧知名，千载秦人说蔺生。莫道君才非百里，须将高价抵连城。
送潘令之邯郸·其二
作者：李攀龙
朝代：明

为政风流不下堂，漳河春色动宫墙。遥知茂宰鸣琴曲，弹作罗敷陌上桑。
送潘令之邯郸·其四
作者：李攀龙
朝代：明

邯郸出宰气何雄，伫日徵书奉汉宫。制锦但令成五色，如花岂羡鲍家骢。
送潘润父（已下出遗集）
作者：李攀龙
朝代：明

摇落荒山道，君行日独深。解装迎暮雨，秣马发秋林。僮仆知乡泪，风尘见客心。十年悲未遇，归卧㟙湖阴。
送潘润父（已下出遗集）
作者：李攀龙
朝代：明

摇落荒山道，君行日独深。解装迎暮雨，秣马发秋林。僮仆知乡泪，风尘见客心。十年悲未遇，归卧湖阴。
送王侍御
作者：李攀龙
朝代：明

看君绣斧秣陵回，乌府遥应接凤台。寒雨钟山千水下，白云秋色大江来。时危揽辔中原出，日近封章北极开。当道狐狸何足问，边城今有郅都才。
送王侍御按贵阳
作者：李攀龙
朝代：明

中原遥入楚天长，道出盘江古夜郎。自许铁冠冲瘴疠，兼携白笔扫风霜。百蛮拥节开雄镇，万里登车揽大荒。莫说壮游非妙选，同时八彦避鹓行。
送王给事使潞
作者：李攀龙
朝代：明

忆昔胡尘暗蓟门，六军如云集阙下。天子授钺临轩槛，宜阳王公其人者。风流旧出城朔方，简在新除大司马。是时将帅实跋扈，倾耳履声入北斗。引经答诏动称意，草檄提兵常在手。帝力自堪制阃外，股肱佐命吾何有。一从诛乱朝廷清，四海亦重尚书名。看君少年青琐客，汉家今得韦玄成。袖里弹章百不避，囊中谏疏垂欲行。主恩三晋持节使，上党诸侯带砺功。泛槎春度浊漳水，设醴夜宴虒祁宫。归米炼石补造化，论思庭诤才何雄。
送王郎守安庆
作者：李攀龙
朝代：明

花满胡姬春酒楼，使君五马五骅骝。明光起草推高第，三十专城领上游。天柱西悬江汉影，海门东控帝王州。到来纡画思同舍，万里风烟白雁秋。
送瑞安刘明府
作者：李攀龙
朝代：明

刘桢词赋不群才，百里新承汉宠回。吴地青山飞舄下，大江秋雨挂帆来。白云堪赠神明宰，海色遥临睥睨开。到日自逢花满县，更怜春树接天台。
送申职方谪莱州推官
作者：李攀龙
朝代：明

嫖姚三疏奏明光，九月王师扫大荒。不求十万羽林骑，从军但请尚书郎。看君未是侯门客，草檄论兵一当百。片言不合径拂衣，坐使元戎气萧索。汉主临轩送逐臣，褰帷海上及行春。正逢匹妇衔冤雨，一洒浮尘不污人。游燕曾携短匕首，袖里虹蜺今在否。出关若见弃繻生，为余持赠单于走。
送申职方还魏县
作者：李攀龙
朝代：明

山中春色慰漂零，泽畔行吟见独醒。纵使冯唐淹省署，还如汲黯在朝廷。漳河雨雪襜帷黑，大漠风尘燧火青。忆尔时危曾抗疏，至今诸将说龙庭。
送皇甫别驾往开州
作者：李攀龙
朝代：明
体裁：七言律诗

衔杯昨日夏云过，愁向燕山送玉珂。吴下诗名诸弟少，天涯宦迹左迁多。人家夜雨黎阳树，客渡秋风瓠子河。自有吕虔刀可赠，开州别驾岂蹉跎。
送祠部莫郎中贵州提学
作者：李攀龙
朝代：明

蓟门一相送，杨柳未堪攀。亦是文章地，宁虚供奉班。西南天欲尽，羌笮日多艰。鼓棹过三楚，传经到百蛮。春云蒸赤水，秋雨瘴青山。早就中和颂，诸生忆汉关。
送罗大参之任山西
作者：李攀龙
朝代：明

雁门句注九关通，地接燕山帝业雄。使者汎舟从绛水，将军转饷入云中。分藩忽壮朝廷色，开府深悬保障功。晋国莫强兵马地，股肱何但数河东。吏部风流入奏年，诸郎谁不让朝天。五云忽映襜帷动，双辖重临水镜悬。色借绨袍堪病起，诗更藻笔已名传。故人剩有河山在，二子相逢海岱前。
送罗大参之任山西·其一
作者：李攀龙
朝代：明

雁门句注九关通，地接燕山帝业雄。使者汎舟从绛水，将军转饷入云中。分藩忽壮朝廷色，开府深悬保障功。晋国莫强兵马地，股肱何但数河东。
送罗大参之任山西·其二
作者：李攀龙
朝代：明

吏部风流入奏年，诸郎谁不让朝天。五云忽映襜帷动，双辖重临水镜悬。色借绨袍堪病起，诗更藻笔已名传。故人剩有河山在，二子相逢海岱前。
送翟使君奏最
作者：李攀龙
朝代：明

三台年少雅相闻，五马边州老使君。更拥星轺趋北斗，还依露冕拜南薰。政成黄鹄谁云匹，佩有青萍自不群。海内重名推佐郡，那知词赋并凌云。
送耿蠡县之官
作者：李攀龙
朝代：明

百里初分上谷城，傍临易水接燕京。地偏侠客风犹在，天近郎官宿转明。北阙青云悬舄影，西山白雪入琴声。看君三异寻常事，何限当年卓鲁情。
送范大澈
作者：李攀龙
朝代：明

十载风尘道路难，天涯金尽俗相看。自怜华发冯唐老，谁问绨袍范叔寒。病起清樽开雨雪，归来春草遍长安。故人海上悲摇落，拟共秋涛把钓竿。
送范敬甫之闽中
作者：李攀龙
朝代：明

共看骢马使君贤，开府东南日月偏。海峤秋阴分越树，人家雨色散闽天。朝廷记忆江城久，词赋知名水部前。还拟主恩头白里，时危相赠祖生鞭。
送莱芜萧簿
作者：李攀龙
朝代：明

萧生业本儒术起，稍因读法得其指。栖息十年白鹿洞，担囊一卷青乌子。岱宗雄蟠大海滨，衣冠气王中有人。我家松槚三千树，鞍山东望华不注。为说干时常轗轲，独怜明主能知遇。莱芜作簿更谁群，但恨无过范史云。釜里蠹鱼堪自见，鞭下虫蛆讵忍闻。看君才岂催科拙，请谒公门非所屑。藩臣答诏误承恩，翻然遂就迁官列。匹马悠悠复路岐，即今失意欲何之。同乡冢宰谙名姓，府掾郎曹伫可期。
送获嘉郭明府
作者：李攀龙
朝代：明

仙舟新出宰，秋色渡淇河。官属诸侯贵，君才百里多。政齐吴季重，地接卫朝歌。汉主忧南服，长缨送尉佗。
送蔡少府之阳武
作者：李攀龙
朝代：明

君归寒食后，犹及县中花。趋府具茨野，鸣鞭博浪沙。大河秋色外，使者白云槎。岂不劳行役，风尘见岁华。
送许元复还姑苏
作者：李攀龙
朝代：明

蓟门鸿雁满高秋，张翰思家罢远游。入洛故人名下士，度江寒梦雨边舟。客来白发谁相忆，赋就黄花不可留。兴发鲈鱼堪自钓，吴枫摇落未须愁。
送许史得弟字
作者：李攀龙
朝代：明

秋风一萧条，白云自相缀。翩翩尔曳裾，惨惨吾分袂。鼓楫大河流，扬帆下衡卫。平台壮登眺，邹枚俨兄弟。既出兔园篇，颇兼子虚制。词赋有知遇，王门即恩惠。
送许右史之京
作者：李攀龙
朝代：明

春林亸亸鸟嘤嘤，花里开樽送友生。华发我堪双别泪，绨袍君自一交情。白云欲赠湖中色，紫气遥临海上城。明日已拚车马绝，不妨书札报柴荆。少年车马日纷纷，老去谁应更识君。酒态美如嵇叔夜，诗才清似沈休文。曳裾忽动梁园雪，飞盖兼停邺下云。试向樽前看过雁，春风那不念离群。
送许右史之京·其一
作者：李攀龙
朝代：明

春林亸亸鸟嘤嘤，花里开樽送友生。华发我堪双别泪，绨袍君自一交情。白云欲赠湖中色，紫气遥临海上城。明日已拚车马绝，不妨书札报柴荆。
送许右史之京·其二
作者：李攀龙
朝代：明

少年车马日纷纷，老去谁应更识君。酒态美如嵇叔夜，诗才清似沈休文。曳裾忽动梁园雪，飞盖兼停邺下云。试向樽前看过雁，春风那不念离群。
送诸光禄还于越
作者：李攀龙
朝代：明
体裁：五言律诗

几年东省月，坐忆故园游。忽有缄书至，兰亭禊事脩。芙蓉天镜晓，风雨石帆秋。到夜应逢雪，门多乘兴舟。
送诸光禄还于越
作者：李攀龙
朝代：明

几年东省月，坐忆故园游。忽有缄书至，兰亭褉事脩。芙蓉天镜晓，风雨石帆秋。到夜应逢雪，门多乘兴舟。
送谢中丞还蜀
作者：李攀龙
朝代：明

微垣法象切三台，御史中丞宪府开。参执庙堂刀笔吏，兼提郡国羽林材。烟尘部索临东夏，节钺朝恩压外台。直拟贼平荅明诏，谁知投杼自天来。元戎幕府檄书成，袍鼓春风遂不鸣。东观齐名推李杜，西台独坐见澄清。君王更寝中山箧，谈笑堪销渤海兵。暂去恐非高卧日，伫看安石起苍生。
送谢中丞还蜀·其一
作者：李攀龙
朝代：明

微垣法象切三台，御史中丞宪府开。参执庙堂刀笔吏，兼提郡国羽林材。烟尘部索临东夏，节钺朝恩压外台。直拟贼平荅明诏，谁知投杼自天来。
送谢中丞还蜀·其二
作者：李攀龙
朝代：明

元戎幕府檄书成，袍鼓春风遂不鸣。东观齐名推李杜，西台独坐见澄清。君王更寝中山箧，谈笑堪销渤海兵。暂去恐非高卧日，伫看安石起苍生。
送谢茂秦
作者：李攀龙
朝代：明

孝宗以来多大雅，布衣往往称作者。谢家玉树操郢音，其音弥高和弥寡。寓梁曾曳王门裾，游燕欲荐中涓马。岂无冠盖映当时，满眼悠悠世上儿。文章千载一知己，交结何须钟子期。此物有神兼有分，富贵浮云不与之。卢楠坐衔越石恩，醉后感激肝胆言。苍鹰睚眦鹦鹉赋，身挂罗网何由翻。殷忧楚奏秦庭哭，遂雪黎阳国士冤。归去东将钓沧海，安能贫贱常丘樊。早借江鸿报消息，或卧春云且故园。
送谯比部还顺庆
作者：李攀龙
朝代：明

归去嘉陵江上春，䄡帷不复厌风尘。巴山渐出云连楚，剑阁回看雪照秦。岁晚江湖多病疏，时危裘马倦游人。明光起草君无薄，汉主恩深侍从臣。
送贾明府以徵入迁
作者：李攀龙
朝代：明

茂宰能名海岱闻，更推经术起河汾。即论展骥无千里，果尔飞凫便五云。乌府风霜秋正急，黄门供奉日为群。徵书十道求高第，治行谁人不让君。
送赵员外行边
作者：李攀龙
朝代：明

狐白之裘紫骝马，鸣鞭东走渔阳野。自言天子授长缨，明光殿前三使者。飞檄远度桃花山，昨日辽西校战还。吹律春风回黍谷，扬旌暮雪洒榆关。关门一望烟尘色，抵掌志驰伊吾北。岂独秦人重绕朝，誓令羌虏避充国。此行不按督亢图，欲画地形取匈奴。指挥千障铁如意，出入双鞬金仆姑。骠骑将军绿沈甲，鹴鸠大夫黄石法。碛里兵屯种玉田，云边燧起弹琴峡。元戎幕府赠吴钩，太守离歌岐麦秋。看君归奏称上意，何足道哉万户侯。
送赵户部出守淮阳
作者：李攀龙
朝代：明

仙郎起草汉明光，几载军储事朔方。五马新为淮海郡，三台旧署度支章。行车麦秀随春雨，卧阁花深对夕阳。时忆上林词赋客，鸿书遥下楚云长。
送郑生游大梁诗
作者：李攀龙
朝代：明

君不见黄鹄高飞未可罗，榆枋之雀奈我何。拂衣春色为黯淡，故山高卧白云多。风尘谁识大梁行，夷门轻薄笑侯生。虚左莫言公子事，今日邯郸已罢兵。金丹初出照人寒，瑶草千年老鹖冠。更欲清秋观渤海，那能渴病滞长安。
送郭使君解郡暂还豫章诗有序
作者：李攀龙
朝代：明

春风解郡豫章还，已报徵车起汉关。尽怪双龙高紫气，何妨五马照朱颜。门人榻自南州下，座客樽应北海闲。似是朝廷知借寇，先开书箧慰中山。
送郭子坤下第还济南
作者：李攀龙
朝代：明

华省栖迟白发新，因怜失意转怜春。樽前病起逢寒食，客里花开别故人。赋就自堪生顾眄，才高岂合老风尘。燕台郭隗君家事，不拟骅骝不致身。
送郭子坤别驾之庐州
作者：李攀龙
朝代：明

诸生垂白困谈经，何似雄飞出汉庭。客自燕台知骥足，人从金斗识屏星。耆阇海外来峰色，大蜀淮西拥地形。匣里佩刀谁所赠，龙鸣风雨未堪听。吴楚西南郡阁重，庐江小吏日从容。濡须不是天河水，霍岳争齐紫盖峰。京洛仙舟飞似鹢，并州竹马健如龙。已知家世多名士，难道明时可易逢。
送郭子坤别驾之庐州·其一
作者：李攀龙
朝代：明

诸生垂白困谈经，何似雄飞出汉庭。客自燕台知骥足，人从金斗识屏星。耆阇海外来峰色，大蜀淮西拥地形。匣里佩刀谁所赠，龙鸣风雨未堪听。
送郭子坤别驾之庐州·其二
作者：李攀龙
朝代：明

吴楚西南郡阁重，庐江小吏日从容。濡须不是天河水，霍岳争齐紫盖峰。京洛仙舟飞似鹢，并州竹马健如龙。已知家世多名士，难道明时可易逢。
送都转运刘使君还万安有序
作者：李攀龙
朝代：明

使君漕挽山东回，天子全齐外府开。海王至今馀伯气，大风千古见雄才。鱼梁忽落双江水，白石遥分万里台。更广绝交成妙论，可无人识孝标来。十年西署结交驩，别后云霄尺素难。郡接荆衡分岳牧，场开海岱领盐官。五溪误见明珠拾，千里谁将老骥看。莫道赐环非近事，新悬白日照长安。
送都转运刘使君还万安有序·其一
作者：李攀龙
朝代：明

使君漕挽山东回，天子全齐外府开。海王至今馀伯气，大风千古见雄才。鱼梁忽落双江水，白石遥分万里台。更广绝交成妙论，可无人识孝标来。
送都转运刘使君还万安有序·其二
作者：李攀龙
朝代：明

十年西署结交驩，别后云霄尺素难。郡接荆衡分岳牧，场开海岱领盐官。五溪误见明珠拾，千里谁将老骥看。莫道赐环非近事，新悬白日照长安。
送金台郑参戎
作者：李攀龙
朝代：明

征南幕府百蛮遥，拟勒功名宠圣朝。此日汉家铜柱在，何如海上赤城标。帝遣楼船护海乡，旌旗十万下东阳。何来剑气辕门上，夜夜遥看婺女光。
送金台郑参戎·其一
作者：李攀龙
朝代：明

征南幕府百蛮遥，拟勒功名宠圣朝。此日汉家铜柱在，何如海上赤城标。
送金台郑参戎·其二
作者：李攀龙
朝代：明

帝遣楼船护海乡，旌旗十万下东阳。何来剑气辕门上，夜夜遥看婺女光。
送陆从事赴辽阳
作者：李攀龙
朝代：明

御苑东风吹客过，共看芳草有离珂。西山晴雪鸿边尽，北海春云马上多。地险时窥玄菟郡，天骄夜遁白狼河。知君幕下参高画，诸将何时议止戈。
送陈比部使闽中
作者：李攀龙
朝代：明

西曹词赋有陈琳，南去其如草檄心。百粤大云摇海色，九峰寒雨壮秋阴。将军荡寇功名薄，使者衔恩日月深。华发总淹三辅吏，风尘何处不萧森。
送靳颍州子鲁
作者：李攀龙
朝代：明

华阳馆前桑叶飞，荆轲台上送将归。为言击筑悲歌者，当时酒人今是非。太守褰帷蓟北来，燕山忽断楚天开。郡中晓月雩娄出，雾里秋涛桐柏回。黄金玺书发明光，东走颍州西豫章。君家兄弟二千石，承恩不数尚书郎。朱轓双出领专城，五马踟蹰五马行。汉主乘春徵计吏，小冯何让大冯名。
送顾天臣还姑苏
作者：李攀龙
朝代：明

落魄看君旅食年，风尘裘马竟谁怜。归吴拟著潜夫论，入洛还㩦赠妇篇。少室夏云凭槛外，太湖秋色挂帆前。故人为客遥相念，垂老浮名蓟北天。
送顾天臣还姑苏
作者：李攀龙
朝代：明
体裁：七言律诗

落魄看君旅食年，风尘裘马竟谁怜。归吴拟著潜夫论，入洛还携赠妇篇。少室夏云凭槛外，太湖秋色挂帆前。故人为客遥相念，垂老浮名蓟北天。
送魏使君入朝
作者：李攀龙
朝代：明

青春五马入朝天，稍似明光草奏年。方岳只今雄海岱，山河原自壮幽燕。风云忽傍襜帷起，日月犹临省署悬。况复政成闻问好，黄金不是上恩偏。
送魏使君入觐兼呈吴邵武
作者：李攀龙
朝代：明

如云计吏集神京，此日江湖见友生。自是古今双五马，居然南北两专城。汉廷交映黄金诏，楚客同蜚白雪声。治行不知谁第一，独应岩穴愧高名。
送魏按察之潞
作者：李攀龙
朝代：明

壶关上党切云霄，宪府中天插汉标。山势西临三晋险，地形东控两河遥。名从出守高郎署，策本和戎宠圣朝。尽道疆场悬节钺，犹能书札满渔樵。
送魏朴如孝廉省试时使君上计与偕
作者：李攀龙
朝代：明

朝宗方岳入，问寝孝廉行。经术俱高第，传家接大名。云霄雄北上，事业壮南征。奕世和戎策，江湖恋阙情。一毛随凤集，合浦让珠明。物色燕常满，人才楚至精。千金图五马，片玉抵连城。绩奏龚绳直，辞含乐镜清。赐车郎署羡，夺锦士林荣。计吏分忧下，文场得隽鸣。召翁今乃父，丙相昔同声。会使临轩日，风流动汉京。
送黄侍御按滇中
作者：李攀龙
朝代：明

去矣乘风瘴疠开，西南万里壮游哉。登台越巂山形合，揽辔昆明秋色来。周礼职方天外尽，汉臣封事日边回。征蛮幕府今凋落，安得楼船下濑才。
逃暑
作者：李攀龙
朝代：明

无处堪逃暑，高楼坐夜分。河流缠宿雾，电影迸重云。纨扇含冰彩，珠帘网露文。汉宫多贵幸，何以荅南熏。
逼除过右史水村江山人同赋
作者：李攀龙
朝代：明

夜来北渚北风急，打头雪花大如笠。片纸东飞右史书，诘朝小作湖中集。到门白鸟出高巢，系马南山迸人入。使君亭午未解醒，肃客登筵一长揖。地僻兼无俗子妨，樽空况有邻家给。意气还须我辈看，功名但任儿曹立。瞥眼旋惊青岁徂，沾唇莫放金杯涩。世上悠悠已自谙，即今不饮嗟何及。醉听楚调起寒云，綵笔凭陵朱丝湿。平生多少伯牙心，此日因之寄篇什。
道逢郭子坤拥妾戏柬
作者：李攀龙
朝代：明

城东桃花喷路光，春风吹送孝廉郎。自拥佳人驮细马，时临绿水照红妆。罗裙已夺石榴色，秃袖单衫杏子黄。蹋镫微笼双玉趾，扬鞭笑起两鸳鸯。同栖孔雀言犹妒，并蒂芙蓉愿始偿。为谢使君休借问，郭家少妇身姓王。二八盛年真擅宠，只今三十尚专房。持斋能苦头陀行，发誓曾烧顶庙香。浩劫自知仙女分，他生常在世尊傍。每修好事辞书舍，但有佳期入道场。才着霓裳颜更少，但盘云髻婿先狂。假令不信吹箫侣，试向秦台看凤凰。
遣侍儿
作者：李攀龙
朝代：明

孔雀双飞织素年，蛾眉宛转使君前。桃花流水人间去，何处春光不可怜。
郊游
作者：李攀龙
朝代：明

何为驱车马，终岁惨尘颜。偶出城西寺，因看湖上山。水流芳草外，人醉落花间。复值岩耕客，春风荷筱还。
郊游
作者：李攀龙
朝代：明

何为驱车马，终岁惨尘颜。偶出城西寺，因看湖上山。水流芳草外，人醉落花间。复值岩耕客，春风荷筿还。=
郊行
作者：李攀龙
朝代：明

稍似武陵溪，人家绿树迷。桔槔茅屋上，荷蓧蓟门西。清吹生衣袂，繁阴散马蹄。红尘才只尺，城郭意多暌。并马未央前，看云过灞川。时逢黄鸟住，欲就绿阴眠。宦岂登临拙，名非案牍传。风尘朋好在，回首汶阳田。
郊行·其一
作者：李攀龙
朝代：明

稍似武陵溪，人家绿树迷。桔槔茅屋上，荷蓧蓟门西。清吹生衣袂，繁阴散马蹄。红尘才只尺，城郭意多暌。
郊行·其二
作者：李攀龙
朝代：明

并马未央前，看云过灞川。时逢黄鸟住，欲就绿阴眠。宦岂登临拙，名非案牍传。风尘朋好在，回首汶阳田。
郡城楼送明卿
作者：李攀龙
朝代：明

西来山色满城头，东望漳河入槛流。傲吏岁时频卧閤，故人风雨一登楼。乱离王粲逢多病，著作虞卿老自愁。君到长安相问讯，谁怜五月有披裘。徙倚高楼问索居，故人湖海意何如。樽中十日平原酒，袖里三年蓟北书。大麓夏云当槛出，石门寒雨过城疏。明朝远道空相忆，那得仍停使者车。
郡城楼送明卿·其一
作者：李攀龙
朝代：明

西来山色满城头，东望漳河入槛流。傲吏岁时频卧閤，故人风雨一登楼。乱离王粲逢多病，著作虞卿老自愁。君到长安相问讯，谁怜五月有披裘。
郡城楼送明卿·其二
作者：李攀龙
朝代：明

徙倚高楼问索居，故人湖海意何如。樽中十日平原酒，袖里三年蓟北书。大麓夏云当槛出，石门寒雨过城疏。明朝远道空相忆，那得仍停使者车。
郡城西楼
作者：李攀龙
朝代：明

使君杯酒郡城楼，倚槛高临落日愁。河朔浮云连巨麓，太行春雪照邢州。自怜叔夜常多傲，无那相如故倦游。画省少年人所羡，风尘岂亦念淹留。
郡斋
作者：李攀龙
朝代：明

金虎署中谁大名，我今出守邢州城。折腰差自强人意，白眼那堪无宦情。世路悠悠几知己，风尘落落一狂生。春来病起少吏事，拟草玄经还未成。
郡斋与元美赋
作者：李攀龙
朝代：明

握手今何在，高斋共此樽。众人方睥睨，二子向乾坤。经术从吾浅，诗名得尔尊。当时杨马辈，谁复在金门。
郡斋与舍人赋
作者：李攀龙
朝代：明

汉臣春散建章宫，此地相逢叹转蓬。落日开樽漳水上，清秋拥节太行东。微官愧我潘生拙，作赋多君楚调工。朋好即今三署满，故人犹滞右扶风。
郡斋同元美赋
作者：李攀龙
朝代：明

夙昔红颜一大夫，乘轺河朔何为乎。除书岁下不得调，鼓其刀笔宁壮图。帝恩初欲存折槛，谓尔祝网从皇都。相逢但饮邢州酒，太守况即高阳徒。庭前秋色正惨淡，囊里新诗复有无。醉歌出塞云中曲，朔气飒沓来飞狐。路傍小臣久汩没，安得座上开江湖。眼前大雅竟谁是，作者如山道各殊。更须一日论万古，挥毫振臂群雄呼。维时海内称二子，高名自喜王生俱。白雪青天动萧瑟，台郎郡吏同崎岖。楚璧照邻不敢献，蛾眉在宫还自涂。王生仰视浮云徂，矫手捋我颔下须。与君周旋在今日，还能百万来长驱。忽然神气回莽苍，孤城摇落相踟蹰。
郡斋同元美赋
作者：李攀龙
朝代：明

游子苦行役，驱车自溟渤。依依平生亲，斗酒日云没。秋风亦已厉，萧条众芳歇。何以赠君子，徙倚揽明月。燕婉当及时，霜雪变华发。高足蔽天衢，浮云望双阙。令德一见疑，积毁能销骨。中怀不复喻，邈若胡与越。绸缪有故人，知音无仓卒。常恐远别离，含意向明发。
郡斋同元美赋得傍字
作者：李攀龙
朝代：明

三载邢州客，看人道路傍。风尘君自见，谁爱接舆狂。
郡斋同元美赋得明字
作者：李攀龙
朝代：明

落日千山短发明，萧条转见故人情。时危小郡徵求少，秋到高斋卧理清。岂谓文章妨遇合，深知偃蹇负平生。论心对我杯中物，握手看他世上名。遂使浮云愁大陆，何来二子在孤城。风尘如此仍为守，愧尔新诗满帝京。
郡斋同元美赋得桥字
作者：李攀龙
朝代：明

山色秋停使者轺，孤城何处不萧条。请看襄子宫前水，依旧东流豫让桥。
郡斋同元美赋得河字
作者：李攀龙
朝代：明

孤城高枕日蹉跎，使者乘槎自九河。乱后故人京洛少，秋来山色郡斋多。诗名更向风尘起，傲吏还能意气过。我亦平生难尽醉，开樽无奈子猷何。
郡斋同元美赋得遗字
作者：李攀龙
朝代：明

城上西山黯黯，斋中秋草离离。风尘微禄相误，疏拙除书自遗。落日故人对酒，白云仙吏裁诗。萧条回首何处，徙倚论心此时。
郡斋同元美赋得阴字
作者：李攀龙
朝代：明

漳之浔，大陆阴。天落落，日骎骎。谁为郡，此滞淫。君在坐，倍萧森。嗟波及，邈陆沈。酌我酒，听长吟。秋无色，风雨深。山欲出，薜萝侵。泪相视，卧独临。沧海梦，白云心。来何处，别至今。重握手，一知音。孤城夜，枫树林。漂短发，问抽簪。
郡斋同元美赋得高字
作者：李攀龙
朝代：明

风尘如昨日，千里得同袍。秋色随佳句，浮名避浊醪。故人沧海远，使者白云高。小郡常悬榻，君家自佩刀。飞扬鞭弭约，惨淡簿书劳。别后看多士，元龙未似豪。
郡斋送张肖甫
作者：李攀龙
朝代：明

蓟门相忆处，岂不问加餐。卧理非吾意，诗名向尔看。白云尊酒尽，山色郡斋寒。莫惜重投辖，秋风道路难。送君何所有，城上太行山。落日堪相忆，浮云未可攀。俱言张翰去，得御李膺还。莫自悲秋色，能摧壮士颜。
郡斋送张肖甫·其一
作者：李攀龙
朝代：明

蓟门相忆处，岂不问加餐。卧理非吾意，诗名向尔看。白云尊酒尽，山色郡斋寒。莫惜重投辖，秋风道路难。
郡斋送张肖甫·其二
作者：李攀龙
朝代：明

送君何所有，城上太行山。落日堪相忆，浮云未可攀。俱言张翰去，得御李膺还。莫自悲秋色，能摧壮士颜。
郡阁怀王徐二比部
作者：李攀龙
朝代：明

晓漏鸣珂谒建章，春风载酒出长杨。词华并数西台妙，握草同称大国香。玉树月明堪自倚，金茎秋色坐相望。故人为郡逢摇落，日夕看云忆帝乡。
郭吏部请急归吴称寿封君太宜人
作者：李攀龙
朝代：明

水镜清光满蓟门，庭闱双映一寒温。角巾入洛名元重，裘褐依梁道并尊。白首更偕吴市隐，青云再奉汉宫恩。还朝益妙题才术，湖海微言可具论。
酬元美
作者：李攀龙
朝代：明

妾本秦宫女，少小扬蛾眉。早辱君王宠，朱颜骄自持。卷衣皆罗纨，明珠纵横垂。头上翠琅玕，爵钗珊瑚枝。盛年处深殿，容华天下知。一朝在里巷，遂为生别离。此身托古欢，南山犹可移。东邻荡子妇，泥沙委路岐。中心指秋日，同穴乃所期。有鸟名黄鹄，乃在琪树柯。下来太液饮，唼喋荇与荷。周游视中土，少年多罗家。金衣菊为裳，不受矰缴加。一举绝四海，离哉天可摩。毛羽未摧颓，鼎俎奈尔何。
酬元美·其一
作者：李攀龙
朝代：明

妾本秦宫女，少小扬蛾眉。早辱君王宠，朱颜骄自持。卷衣皆罗纨，明珠纵横垂。头上翠琅玕，爵钗珊瑚枝。盛年处深殿，容华天下知。一朝在里巷，遂为生别离。此身托古欢，南山犹可移。东邻荡子妇，泥沙委路岐。中心指秋日，同穴乃所期。
酬元美·其二
作者：李攀龙
朝代：明

有鸟名黄鹄，乃在琪树柯。下来太液饮，唼喋荇与荷。周游视中土，少年多罗家。金衣菊为裳，不受矰缴加。一举绝四海，离哉天可摩。毛羽未摧颓，鼎俎奈尔何。
酬右史题扇见赠
作者：李攀龙
朝代：明

䊵扇新题寄远篇，才开箧笥已堪怜。清风忽自兰台至，明月还从邺下悬。佳客满堂疏翰墨，美人千里共婵娟。何因怀袖含香署，再使君恩出入偏。
酬张转运龙洞山之作
作者：李攀龙
朝代：明

春山遥上翠微连，忽出藤萝一径悬。削壁云霞开五色，中峰日月隐诸天。浮沤并结金龛丽，飞窦双衔石瓮圆。莫怪骊珠君已得，寒湫元自有龙眠。
酬徐员外舟中新咏见示
作者：李攀龙
朝代：明

何处逢摇落，秋风又别家。天清鸿雁影，江满荻芦花。明月留仙佩，寒星犯客槎。到来开箧笥，新句动京华。
酬朝城张明府和御史中丞苏丈秋兴见寄
作者：李攀龙
朝代：明

闻君为县武城傍，花里弦歌不下堂。佳政日来多荐疏，美名年少满词场。挥毫色动郎官宿，托简光摇御史霜。千载并传秋兴赋，可知潘令在河阳。
酬李东昌写寄白雪楼图
作者：李攀龙
朝代：明

诗名东郡沈隐侯，那复擅奇顾虎头。江湖槃薄有能事，画我山中白雪楼。推毫已经海色至，无乃兼驱蛟蜃游。须臾百里岱阴合，咫尺疑闻清河流。华不注山得非雨，平陵以西胡独秋。松风似欲卷绡起，良久看云失去留。丹青快意痴如此，丘壑过人老即休。使君实解郢中调，为尔深知宋玉愁。
酬殿卿寄惠达摩渡江图
作者：李攀龙
朝代：明

西来遗影少林传，万里风波一苇前。今日更因阿堵妙，知君已解祖师禅。
酬殿卿长史夏日过饮
作者：李攀龙
朝代：明

萧萧风雨北堂寒，客似高阳复罢官。君但能来长夜饮，不妨人作酒徒看。故人深愧子云才，风雨茅庐昼不开。寂寞已甘车马绝，君今载酒为谁来。白云湖上华阳山，那得相看不醉还。明日蓬蒿三径没，谁怜长史在人间。美酒新开琥珀光，还堪潦倒故人傍。已拚十日平原饮，怪尔能飞五月霜。
酬殿卿长史夏日过饮·其一
作者：李攀龙
朝代：明

萧萧风雨北堂寒，客似高阳复罢官。君但能来长夜饮，不妨人作酒徒看。
酬殿卿长史夏日过饮·其三
作者：李攀龙
朝代：明

白云湖上华阳山，那得相看不醉还。明日蓬蒿三径没，谁怜长史在人间。
酬殿卿长史夏日过饮·其二
作者：李攀龙
朝代：明

故人深愧子云才，风雨茅庐昼不开。寂寞已甘车马绝，君今载酒为谁来。
酬殿卿长史夏日过饮·其四
作者：李攀龙
朝代：明

美酒新开琥珀光，还堪潦倒故人傍。已拚十日平原饮，怪尔能飞五月霜。
酬皇甫虞部
作者：李攀龙
朝代：明

青阳一何丽，冉冉西南驰。言念庭中树，率已萎华滋。昔我同心友，欢宴及良时。携手理清曲，各谓无人知。天衢多高足，冠盖自相随。所愿不与俱，朝亲夕生疑。含意恋明世，皓首为君期。谅兹久识察，红颜坐盛衰。
酬皇甫虞部寒夜书怀见寄
作者：李攀龙
朝代：明

兄弟播清徽，词林振羽飞。再来郎署重，何谓宦情违。夜雪留沽酒，寒灯坐掩扉。共嗟羁物役，岁晏此依依。
酬许使君读鄙诗见赠
作者：李攀龙
朝代：明

江湖几载避风尘，病里诗成白发新。不是使君相唱和，一时同调更无人。莫道西施宠最深，馆娃宫女正如林。何人不解矜颜色，敢向君王更捧心。
酬许使君读鄙诗见赠·其一
作者：李攀龙
朝代：明

江湖几载避风尘，病里诗成白发新。不是使君相唱和，一时同调更无人。
酬许使君读鄙诗见赠·其二
作者：李攀龙
朝代：明

莫道西施宠最深，馆娃宫女正如林。何人不解矜颜色，敢向君王更捧心。
酬许右史九日小山见赠
作者：李攀龙
朝代：明

南山秋色照东篱，又是陶家载酒期。彭泽罢来无俗客，何妨不许白衣知。我爱淮王上客贤，小山那在鹊湖边。开尊共泛金花酒，散帙同吟桂树篇。十载衔杯望白云，天涯此日叹离群。重来秋色生双鬓，更折茱萸插向君。湖上青山绕郭斜，翠微深处半人家。谁知不解登临苦，醉杀犹堪藉菊花。
酬许右史九日小山见赠·其一
作者：李攀龙
朝代：明

南山秋色照东篱，又是陶家载酒期。彭泽罢来无俗客，何妨不许白衣知。
酬许右史九日小山见赠·其三
作者：李攀龙
朝代：明

十载衔杯望白云，天涯此日叹离群。重来秋色生双鬓，更折茱萸插向君。
酬许右史九日小山见赠·其二
作者：李攀龙
朝代：明

我爱淮王上客贤，小山那在鹊湖边。开尊共泛金花酒，散帙同吟桂树篇。
酬许右史九日小山见赠·其四
作者：李攀龙
朝代：明

湖上青山绕郭斜，翠微深处半人家。谁知不解登临苦，醉杀犹堪藉菊花。
酬谷明府见寄
作者：李攀龙
朝代：明

清时词客满公车，独向漂零叹不如。老去已拚常纵酒，秋来何意为裁书。薄游更自淹华省，多病惟堪返敝庐。共道子云长笔札，知君近日五侯疏。
酬郭子坤感怀
作者：李攀龙
朝代：明

怀璧如明月，连城未肯开。君王终见赏，且为守兰台。若问浮生事，风尘病里过。开樽看渐少，伏枕似还多。何来双鬓雪，五月镜中寒。便欲烦君镊，萧萧不可看。不须婚嫁毕，始作尚平游。五岳年年在，浮云处处愁。
酬郭子坤感怀·其一
作者：李攀龙
朝代：明

怀璧如明月，连城未肯开。君王终见赏，且为守兰台。
酬郭子坤感怀·其三
作者：李攀龙
朝代：明

何来双鬓雪，五月镜中寒。便欲烦君镊，萧萧不可看。
酬郭子坤感怀·其二
作者：李攀龙
朝代：明

若问浮生事，风尘病里过。开樽看渐少，伏枕似还多。
酬郭子坤感怀·其四
作者：李攀龙
朝代：明

不须婚嫁毕，始作尚平游。五岳年年在，浮云处处愁。
酬顺甫见寄
作者：李攀龙
朝代：明

仙郎春思满漳河，天上双鱼寄楚歌。自隔青云知己尽，谁言白雪和人多。山城薄曙轺车发，幕府先秋羽檄过。磬折路傍君不见，漆园为吏傲如何。
酬黄山人郡中见怀之作兼呈魏使君
作者：李攀龙
朝代：明

千山佳色郡斋前，楚客相思秀句传。白雪调成堪自老，青云名在好谁怜。胡床夜傍南楼月，浊酒春开北海天。羡尔风流陪坐啸，转令人见使君贤。
醉示元美
作者：李攀龙
朝代：明

拂衣不免违俗，纵酒还堪达生。偶尔故人握手，看他竖子成名。
采莲童曲
作者：李攀龙
朝代：明

扣楫声太苦，听我采莲歌。且将盛年容，持比芙蓉花。西湖采莲舟，上有愁思妇。不摘芙蓉花，何因出素手。
采莲童曲·其一
作者：李攀龙
朝代：明

扣楫声太苦，听我采莲歌。且将盛年容，持比芙蓉花。
采莲童曲·其二
作者：李攀龙
朝代：明

西湖采莲舟，上有愁思妇。不摘芙蓉花，何因出素手。
采葛妇歌
作者：李攀龙
朝代：明

卧下之薪何绸缪，欲寐不寐思寇雠，我今采葛以遨游。
重别李户曹
作者：李攀龙
朝代：明
体裁：五言律诗

旧游京陌满，何处珥貂行。念子从王事，令人识宦情。春风吹远别，芳草送孤征。莫叹谋身拙，前贤重请缨。
重别魏使君
作者：李攀龙
朝代：明

楚客褰帷不可留，阳春一曲更难酬。并将别后萧条色，写向君家白雪楼。谢客园林已十春，门前车马任红尘。使君不为怜同调，何处蓬蒿得故人。君家明月楚江干，价动连城海色寒。不是片心还得似，三年那借故人看。海郡争传下凤群，美人为政有如君。翛然更逐襜帷去，西望兰台入五云。
重别魏使君·其一
作者：李攀龙
朝代：明

楚客褰帷不可留，阳春一曲更难酬。并将别后萧条色，写向君家白雪楼。
重别魏使君·其三
作者：李攀龙
朝代：明

君家明月楚江干，价动连城海色寒。不是片心还得似，三年那借故人看。
重别魏使君·其二
作者：李攀龙
朝代：明

谢客园林已十春，门前车马任红尘。使君不为怜同调，何处蓬蒿得故人。
重别魏使君·其四
作者：李攀龙
朝代：明

海郡争传下凤群，美人为政有如君。翛然更逐襜帷去，西望兰台入五云。
重寄伯承
作者：李攀龙
朝代：明

桃花不似玉颜红，顾影扬蛾入汉宫。才说长门人便老，黄金无赋买春风。
重寄元美
作者：李攀龙
朝代：明

十载交游满帝都，五陵年少避呼卢。只今惟有张公子，匹马时时过酒徒。南冠君子系京华，秋色伤心广柳车。此地由来多侠客，不知谁是鲁朱家。北斗阑干南斗低，啼乌三匝凤城栖。万年枝上秋风起，飞入中丞署里啼。
重寄元美·其一
作者：李攀龙
朝代：明

十载交游满帝都，五陵年少避呼卢。只今惟有张公子，匹马时时过酒徒。
重寄元美·其三
作者：李攀龙
朝代：明

北斗阑干南斗低，啼乌三匝凤城栖。万年枝上秋风起，飞入中丞署里啼。
重寄元美·其二
作者：李攀龙
朝代：明

南冠君子系京华，秋色伤心广柳车。此地由来多侠客，不知谁是鲁朱家。
重送山甫
作者：李攀龙
朝代：明

短发萧萧日影孤，清秋行色又皇都。百钱杖厎犹悬否，片刺怀中好在无。老去它乡惟药物，愁来佳句满江湖。只言倒屣寻常事，不是燕山旧酒徒。
重送张阃使
作者：李攀龙
朝代：明

将才君自有，儒术众谁如。廷对诸生策，家传孺子书。百蛮麾下出，两浙闽中居。故事单醪在，流言二卵虚。名应铜柱上，身是玉关馀。拊髀方今日，君恩未可疏。
重送杨生
作者：李攀龙
朝代：明

十年湖上别，风雪此相亲。把酒论时事，沾衣向故人。浮名青岁换，生计白云贫。但去卧芳草，山中鸿雁春。
重送许永宁
作者：李攀龙
朝代：明

绝域天应断，扬波海未平。浮云随薄宦，华发系微名。传檄西南定，褰帷瘴疠清。看君饶卧理，经术晚逾成。世情今可见，此谪竟堪陈。偃蹇难容汝，文章不利人。清秋炎海外，落日大荒滨。莫更埋铜柱，功名老汉臣。
重送许永宁·其一
作者：李攀龙
朝代：明

绝域天应断，扬波海未平。浮云随薄宦，华发系微名。传檄西南定，褰帷瘴疠清。看君饶卧理，经术晚逾成。
重送许永宁·其二
作者：李攀龙
朝代：明

世情今可见，此谪竟堪陈。偃蹇难容汝，文章不利人。清秋炎海外，落日大荒滨。莫更埋铜柱，功名老汉臣。
金吾行赠戴将军
作者：李攀龙
朝代：明

先皇诸将何其雄，君家大人国士风。赐钱留起嫖姚第，诏宴数入兰台宫。五云忽变石城气，七校亲随万乘东。当年带砺山河在，四海车书日月通。侍从敢闻潜邸事，朝廷竟录代来功。此时十岁羽林孤，跃马能弯两石弧。汉主临轩求故剑，承恩一拜执金吾。生成燕颔宁辞武，得奉龙颜不羡儒。三提卤簿陪陵寝，再护楼船下郢都。禁中自失张安世，天上还看周亚夫。
钜鹿公主歌
作者：李攀龙
朝代：明

邯郸女儿年十五，能弹琵琶唱乐府。头上明珠间翠羽，客与酒钱笑不数。可怜误嫁阳翟贾，遂使黄金暗如土。
铙歌 其三 艾如张
作者：李攀龙
朝代：明

艾而张罗罗若云，中有黄雀呼其群。毛羽摧颓离哉纷。山出黄雀山嵯峨。鸿鹄绝四海，君亦难为罗。我欲从之谗言多，鸿鹄徘徊奈雀何。
铙歌 其二 思悲翁
作者：李攀龙
朝代：明

思悲翁，凤凰安宿阿阁中。夺我美人，思悲翁。凤凰飞上天，枭子拉沓随转蓬。狗逐狡兔走，取尔枭子食枭母。
铙歌 其八 上陵
作者：李攀龙
朝代：明

上陵亦诚美，下津以尚羊。问客从何来，自言水中央。芰荷为君衣，芙蓉为君裳。木兰为君佩，江蓠间杜蘅。铜池之芝以九茎，光华烛天披金英。凤凰之集，乍开乍合，蜚览上林，曾不知日月明。赤翅之鸿，翁杂相随。白雁何蔚蔚，云为车，风为马。游阊阖，守谒者。五色露，何泥泥。乃在仙人金掌中，凝如膏，美如饴。愿奉我主饮，延年万岁期。
铙歌 其十 君马黄
作者：李攀龙
朝代：明

君马黄，臣马骊，二马异体同权奇。徘徊四海美人子，二马相得以千里。故东非我东，西非我西，南非我南，北非我北。驾如六飞龙之翼，路訾邪，谓何览。遨游安终极，二马视驽马。局促食辕下，将以问驭者。
铙歌 其十一 芳树
作者：李攀龙
朝代：明

芳树如此之蔚蔚，上有黄鹄以翱翔，下饮兰池鸣锵锵。二而为侣，三而为行。芳树拉杂黄鹄伤，秋风萧萧思其乡。妒人之子妒杀我，君有它心无不可。黄鹄高飞亦有罗，目欲顾之奈乐何。
铙歌 其十二 有所思
作者：李攀龙
朝代：明

有所思，乃在燕山隅。何用问遗君，大秦明月珠。结以连理带，荐以合欢襦。又何问遗君，青丝系玉环。可直千万馀，翠羽绍缭之黄金错其间。闻君有它心，拉杂其珠摧其环。摧其环，临高台。反袂以障之，当风扬其灰。从今以往，勿复相思。若复相思，有如此珠，有如此环。非我可为，鸡鸣狗吠。我视兄嫂，不言谓何。东方须臾高奈何。
铙歌 其十五 上邪
作者：李攀龙
朝代：明

上邪。我欲与君同心，乐以不可禁。相思绍缭，谗言罔极，大驾六龙处天侧。日月出入沧海中，妒人之子难为工。
铙歌 其十六 临高台
作者：李攀龙
朝代：明

临高台，望江水，江水之流以千里。黄鹄知得高蜚止，愿遗香草美人子。关弓问鹄从何来，我主万年亦诚哉。禾黍不获鹄何食，遨游四海安终极。
锡山尊贤祠
作者：李攀龙
朝代：明

长史祠堂海一隅，诸君精爽夜常俱。悬知震泽珠来往，莫问东峰锡有无。前辈风流开俎豆，南朝伏腊见枌榆。何人不羡秦公子，血食贤哉二大夫。
锦阳川九塔寺观许右史碑
作者：李攀龙
朝代：明

名山谐夙好，况复近吾庐。岚影浮斜照，兹川锦不如。空林双树老，寒塔九华疏。一片头陀石，新文六代馀。
锦阳川途中醉归答刘山人
作者：李攀龙
朝代：明

锦溪人醉接䍦斜，邀客看花右史家。右史未归休下马，长安城里正看花。
长松标
作者：李攀龙
朝代：明

落落南山松，长标一何拙。上栖万里风，下覆千年雪。
长歌行
作者：李攀龙
朝代：明

嗟我谷中兰，猗猗复英英。秋气日夜至，鶗鴂乃先鸣。百草不重芳，霜露浩纵横。栖栖就一役，慷慨非其情。少壮复何为，老大无成名。仙人揽紫芝，芳灿如芙蓉。两耳委其肩，短发以蒙茸。侍从几玉女，导我入云中。奉我一丸药，期我于空同。服之生羽翼，婥约变形容。顾见云中鹿，婉蜿成白龙。累累城上星，河汉流清光。耿耿不能寐，寤言起彷徨。彷徨立中庭，辽辽夜未央。白云涂我衣，北风吹我裳。还坐顾四壁，兰灯一何明。缄书寄远道，涕泣下纵横。倦鸟无故林，游子无故乡。驱车出门去，徒侣相扶将。
长歌行·其一
作者：李攀龙
朝代：明

嗟我谷中兰，猗猗复英英。秋气日夜至，鶗鴂乃先鸣。百草不重芳，霜露浩纵横。栖栖就一役，慷慨非其情。少壮复何为，老大无成名。
长歌行·其三
作者：李攀龙
朝代：明

累累城上星，河汉流清光。耿耿不能寐，寤言起彷徨。彷徨立中庭，辽辽夜未央。白云涂我衣，北风吹我裳。还坐顾四壁，兰灯一何明。缄书寄远道，涕泣下纵横。倦鸟无故林，游子无故乡。驱车出门去，徒侣相扶将。
长歌行·其二
作者：李攀龙
朝代：明

仙人揽紫芝，芳灿如芙蓉。两耳委其肩，短发以蒙茸。侍从几玉女，导我入云中。奉我一丸药，期我于空同。服之生羽翼，婥约变形容。顾见云中鹿，婉蜿成白龙。
长相思
作者：李攀龙
朝代：明

秋风清，秋月明。叶叶梧桐槛外声，难教归梦成。砌蛩鸣，树鸟惊。塞雁行行天际横，偏伤旅客情。
长陵
作者：李攀龙
朝代：明

明禋趋岁序，陟降俨昭回。容物中原在，乾坤北极开。松楸千骑入，风雨百灵来。共话犁庭役，遗兮重可哀。
闻子与欲诣问诗以代柬
作者：李攀龙
朝代：明

谢客江湖已十秋，浮云华发共悠悠。闻君忽忆阳春调，浊酒还开白雪楼。吴观峰高练影长，使君千骑下东方。故人不惜中原色，借尔登临望故乡。
闻子与欲诣问诗以代柬·其一
作者：李攀龙
朝代：明

谢客江湖已十秋，浮云华发共悠悠。闻君忽忆阳春调，浊酒还开白雪楼。
闻子与欲诣问诗以代柬·其二
作者：李攀龙
朝代：明

吴观峰高练影长，使君千骑下东方。故人不惜中原色，借尔登临望故乡。
闻砧
作者：李攀龙
朝代：明

永夜卢家妇，深闺坐自伤。拭砧散明月，投杵上清霜。别恨繁鸳绮，哀音急雁行。同袍征战尽，刀尺断人肠。
闻肖甫已代元美大名有寄
作者：李攀龙
朝代：明

褰帷蜀道望吴天，二子瓜期迥自怜。五马过逢曾此地，双凫飞去复何年。谁言官合谈兵起，尔已名从作赋传。父老未须窥露冕，何人不识使君贤。
闻雁得元美兄弟书却寄
作者：李攀龙
朝代：明

春风忽送雁行回，病客新衔白雪杯。一度三江声自苦，君家兄弟寄书来。
阁夜示茂秦
作者：李攀龙
朝代：明

相逢殊不恶，久别竟谁驩。贫病他乡老，交游古道难。开樽山欲出，说剑雪逾寒。如此萧条色，高斋尔自看。为客今犹在，浮名信已劳。病来衰綵笔，老至恋绨袍。阁卧风尘过，衔杯夜色高。旧知江夏守，不厌祢生豪。病起看时事，归心不可裁。著书官欲罢，问字客还来。月出樽堪满，霜清角自哀。相怜成白首，明日阻三台。把袂今何夕，高斋雨雪清。诗才君矍铄，酒兴我从横。同病无交态，相依岂世情。春来徵渤海，陈对引王生。
阁夜示茂秦·其一
作者：李攀龙
朝代：明

相逢殊不恶，久别竟谁驩。贫病他乡老，交游古道难。开樽山欲出，说剑雪逾寒。如此萧条色，高斋尔自看。
阁夜示茂秦·其三
作者：李攀龙
朝代：明

病起看时事，归心不可裁。著书官欲罢，问字客还来。月出樽堪满，霜清角自哀。相怜成白首，明日阻三台。
阁夜示茂秦·其二
作者：李攀龙
朝代：明

为客今犹在，浮名信已劳。病来衰綵笔，老至恋绨袍。阁卧风尘过，衔杯夜色高。旧知江夏守，不厌祢生豪。
阁夜示茂秦·其四
作者：李攀龙
朝代：明

把袂今何夕，高斋雨雪清。诗才君矍铄，酒兴我从横。同病无交态，相依岂世情。春来徵渤海，陈对引王生。
陇上歌
作者：李攀龙
朝代：明

陇上壮士乘䯀骢，带桑鞬服挟秦弓。七尺大刀搏白虹，丈八蛇矛盘怒风。战始三交失大刀，且荡且走亡其曹。弃我䯀骢岩中逃，为我谓乌为客豪。陇上之水流潺潺，壮士一去不复还。
陌上桑
作者：李攀龙
朝代：明

日出东南隅，照我西北楼。楼上有好女，自名秦罗敷。罗敷贵家子，足不踰门枢。性颇喜蚕作，采桑南陌头。上枝结笼系，下枝挂笼钩。堕髻何缭绕，颜色以敷愉。缃绮为下裙，紫绮为上襦。行者见罗敷，下担故绸缪。少年见罗敷，袒裼出臂韝。樵者忘其薪，刍者忘其刍。来归但怨怒，且复坐斯须。使君自南来，驻我五马车。遣吏前致问，为是谁家姝。罗敷小家女，秦氏有高楼。西邻焦仲卿，兰芝对道隅。罗敷年几何，十五为人妇。嫁复一年馀，力桑以作苦。孰与使君俱，使君复为谁。蚕桑所自娱，小吏无所畏。使君一何迂。罗敷他人妇，使君他人夫。东方千馀骑，夫婿在上头。左右三河长，负弩为先驱。何用识夫婿，飞盖随高车。象牙为车轸，桂树为轮舆。白马为上襄，两骖皆骊驹。青丝为马靷，黄金为辔头。腰中千金剑，自名为鹿卢。起家府小吏，拜为朝大夫。稍迁郡太守，出入专城居。月朔朝京师，观者盈路衢。为人既白晰，鬑鬑有髭须。四十尚不足，三十尚有馀。坐中数千人，皆言夫婿殊。
陌上桑
作者：李攀龙
朝代：明

日出东南隅，照我西北楼。罗敷贵家子，足不逾门枢。性颇喜蚕作，采桑南陌头。上枝结笼系，下枝挂笼钩。堕髻何缭绕，颜色以敷愉。缃绮为下裙，紫绮为上襦。行者见罗敷，下担故绸缪。少年见罗敷，袒裼出臂膋。来归相怨怒，且复坐斯须。使君自南来，驻我五马车。遣吏前致问，为是谁家姝？罗敷小家女，秦氏有高楼。西邻焦仲卿，兰芝对道隅。罗敷年几何，十五为人妇。嫁复一年余，力桑以作苦。孰与使君俱？使君复为谁？蚕桑所自娱，小吏无所畏。使君一何迂：“罗敷他人妇，使君他人夫。东方千余骑，夫婿居上头。左右三河长，负弩为先驱。何用识夫婿，飞盖随高车。象牙为车轸，桂树为轮舆。白马为上襄，两骖皆骊驹。青丝为马靷，黄金为辔头。腰中千金剑，自名为鹿卢。起家府小吏，拜为朝大夫。稍迁郡太守，出入专城居。月朔朝京师，观者盈路衢。为人既白晳，鬑鬑有髭须。四十尚不足，三十颇有余。座中数千人，皆言夫婿殊。
除夕
作者：李攀龙
朝代：明

几年仙省白云间，此夕归心醉里閒。九塞烽烟连北极，千门雪色照西山。还知傲吏能违俗，未拟浮名好驻颜。长孺淮阳今不薄，春花或恐滞燕关。
除夕
作者：李攀龙
朝代：明

夜色萧条雪满庭，唯应浊酒见漂零。关门忽散真人气，沧海还高处士星。一自倦游拚谢客，遂因移疾罢传经。春风明日长安道，依旧王孙草又青。
除夕元美宅
作者：李攀龙
朝代：明

蓬莱佳气旧霏微，把酒千门朔雪飞。缱绻绨袍回夜色，纵横綵笔动春晖。何来天地愁相向，自信风尘意不违。汉主明朝还受计，君看五马赐金归。
除夕魏使君携长君及黄山人见过同赋
作者：李攀龙
朝代：明

三径萧条雨雪前，使君除夕报周旋。䄡帷自御元方出，宾客兼携叔度贤。太史定疑沧海气，阳春先动楚宫篇。诸生光宠沾行酒，不独荀家事可传。
陶明府自罗山移东安
作者：李攀龙
朝代：明

仙令风流自汝阳，三台荐疏满明光。不缘驯雉闻当宁，那得飞凫入帝乡。地近五云窥制锦，天回列宿映垂裳。折腰未是君家事，珍重弹琴单父堂。
雀劳利歌
作者：李攀龙
朝代：明

稂莠骄骄雀劳利，前有鹞子后老鸱。与郎十期九不果，郎有它人休误我。
集元美宅送汝思吴峻伯袁履善三比部
作者：李攀龙
朝代：明

别赋吾能作，还销客子魂。上林又黄鸟，何处此青樽。帝念徵兵日，人衔祝网恩。星榆散使者，春草待王孙。于役分江徼，相思共蓟门。风尘异南北，莫向雁书论。
集开元寺
作者：李攀龙
朝代：明

流阴拂层岑，返照翳深谷。古寺入萧条，回岩抱幽独。梵影净香台，钟声殷石屋。绝壁栖禅诵，悬厓下樵牧。秋花雨还瘦，老树霜逾秃。寒泉可瑩心，白云况极目。登临客自佳，摇落时何速。蔬色荡腥膻，苔光清简牍。新诗发神秀，旧游耿初服。归来杖屦便，老去烟霞伏。高城出睥睨，灯火通林麓。言旋转多兴，后期此同宿。
集开元寺
作者：李攀龙
朝代：明

流阴拂层岑，返照翳深谷。古寺入萧条，回岩抱幽独。梵影净香台，钟声殷石屋。绝壁栖禅诵，悬厓下樵牧。秋花雨还瘦，老树霜逾秃。寒泉可莹心，白云况极目。登临客自佳，摇落时何速。蔬色荡腥膻，苔光清简牍。新诗发神秀，旧游耿初服。归来杖屦便，老去烟霞伏。高城出睥睨，灯火通林麓。言旋转多兴，后朝此同宿。
集开元寺
作者：李攀龙
朝代：明
体裁：古风

流阴拂层岑，返照翳深谷。古寺入萧条，回岩抱幽独。梵影净香台，钟声殷石屋。绝壁栖禅诵，悬厓下樵牧。秋花雨还瘦，老树霜逾秃。寒泉可莹心，白云况极目。登临客自佳，摇落时何速。蔬色荡腥膻，苔光清简牍。新诗发神秀，旧游耿初服。归来杖屦便，老去烟霞伏。高城出睥睨，灯火通林麓。言旋转多兴，后期此同宿。
集张使君别业
作者：李攀龙
朝代：明

清河迅寒流，金舆杳空翠。秋气下高原，苍然西北至。返照散疏林，萧条烟景异。零落复佳期，茅茨况幽致。握手平生人，笑谈出往事。旧游数子尽，风流吾党备。千金抵白发，一醉满君意。
雪后忆元美
作者：李攀龙
朝代：明

雪后千门月色开，故人遥忆子猷回。饶他已尽山阴兴，半夜还须载酒来。
霅溪徐山人
作者：李攀龙
朝代：明

风尘馀鬓发，天地此栖迟。不问家人产，宁求国士知。门无荷蒉过，邻有灌园期。得道凭乌几，藏名号鹿皮。自有浮云恋，非因倦鸟还。林光清客梦，湖色驻人颜。岁序高悬榻，风尘老抱关。不投明月璧，甘隐大雷山。
霅溪徐山人·其一
作者：李攀龙
朝代：明

风尘馀鬓发，天地此栖迟。不问家人产，宁求国士知。门无荷蒉过，邻有灌园期。得道凭乌几，藏名号鹿皮。
霅溪徐山人·其二
作者：李攀龙
朝代：明

自有浮云恋，非因倦鸟还。林光清客梦，湖色驻人颜。岁序高悬榻，风尘老抱关。不投明月璧，甘隐大雷山。
霹雳引
作者：李攀龙
朝代：明

平成天地剖九州，罗列五岳江河流。明堂受计朝诸侯。人马辟易气纵横，悲歌慷慨志不平。
青州志成薛生重枉报别将诣元美作此为赠
作者：李攀龙
朝代：明

于越诸生稷下来，梧宫重起读书台。薛君世业推经学，齐客家传让史才。北海风流天上座，云门秋色镜中开。菰芦更有人相问，为道登龙御李回。
青州志成赠杜使君
作者：李攀龙
朝代：明

使君经术有馀师，元凯家传左氏辞。东海大风回骋翰，少阳寒色动褰帷。按图冠带还千里，问俗春秋自一时。况是郡城常下凤，文章兼似羽毛奇。
青溪小姑曲
作者：李攀龙
朝代：明

青溪汤汤，白石为梁。小姑不嫁，谁谓无郎。
青萝馆
作者：李攀龙
朝代：明

十亩青萝别馆开，使君延眺意悠哉。风摇北渚清阴合，烟杂南山黛色来。台敞高秋深染翰，庭虚斜日净衔杯。西邻荣叟常还往，带索应同薜荔裁。湖上高斋此一时，垂萝四面绕茅茨。欲令何处红尘入，可道窥人片月疑。色借古松成远势，意含幽石有馀姿。空传蒋诩开三径，不遇裘羊那得知。
青萝馆·其一
作者：李攀龙
朝代：明

十亩青萝别馆开，使君延眺意悠哉。风摇北渚清阴合，烟杂南山黛色来。台敞高秋深染翰，庭虚斜日净衔杯。西邻荣叟常还往，带索应同薜荔裁。
青萝馆·其二
作者：李攀龙
朝代：明

湖上高斋此一时，垂萝四面绕茅茨。欲令何处红尘入，可道窥人片月疑。色借古松成远势，意含幽石有馀姿。空传蒋诩开三径，不遇裘羊那得知。
青骢白马
作者：李攀龙
朝代：明

青骢踯躅八尺强，黄金络头丝作缰。可怜白马如人长，着地徘徊自生光。青骢白马冶游郎，劳君下都看三阳。可怜白马逐青骢，石桥柏梁五湖东。青骢白马六萌车，可怜今夜宿谁家。借问窈窕西曲娘，白马青骢去无常。借问窈窕西曲女，石城莫愁凭寄语。齐唱可怜泪沾裳，可怜三声忘故乡。
韦氏池亭同元美子与子相赋
作者：李攀龙
朝代：明

贳酒新丰解佩刀，相逢意气为君豪。孤亭昼敞杉松色，乱石青含薜荔高。自向风尘偏胜迹，岂令湖海傲吾曹。从他桂树山中发，招隐何劳更反骚。华发文章愧不工，独怜诸子调相同。西京矫矫多奇气，东海泱泱自大风。三署仙郎携酒后，一时词客此亭中。白云寥廓迷幽蓟，驺衍谈天碣石宫。幽亭斜日乱松声，下有沧浪可濯缨。求友花间黄鸟出，垂天城上夏云生。梁园作赋千年事，河朔衔杯万古情。莫恨风流吾辈晚，邹阳袁绍汉时名。韦曲高临汉苑开，城南连骑紫宸回。闭门流水花间过，倚槛青山席上来。客难似矜能避世，子虚谁见不怜才。若论承宠无先后，安得吾曹共酒杯。
韦氏池亭同元美子与子相赋·其一
作者：李攀龙
朝代：明

贳酒新丰解佩刀，相逢意气为君豪。孤亭昼敞杉松色，乱石青含薜荔高。自向风尘偏胜迹，岂令湖海傲吾曹。从他桂树山中发，招隐何劳更反骚。
韦氏池亭同元美子与子相赋·其三
作者：李攀龙
朝代：明

幽亭斜日乱松声，下有沧浪可濯缨。求友花间黄鸟出，垂天城上夏云生。梁园作赋千年事，河朔衔杯万古情。莫恨风流吾辈晚，邹阳袁绍汉时名。
韦氏池亭同元美子与子相赋·其二
作者：李攀龙
朝代：明

华发文章愧不工，独怜诸子调相同。西京矫矫多奇气，东海泱泱自大风。三署仙郎携酒后，一时词客此亭中。白云寥廓迷幽蓟，驺衍谈天碣石宫。
韦氏池亭同元美子与子相赋·其四
作者：李攀龙
朝代：明

韦曲高临汉苑开，城南连骑紫宸回。闭门流水花间过，倚槛青山席上来。客难似矜能避世，子虚谁见不怜才。若论承宠无先后，安得吾曹共酒杯。
顾中翰祭告德衡二藩兼有事沂山东海
作者：李攀龙
朝代：明

圣主新恩北极开，侍臣衔命出燕台。三齐茅土星潢近，二国松楸雨露回。百丈自天垂瀑布，五云佳气接蓬莱。俱言海岳游偏壮，为有王褒作颂才。
题仙人骑白鹿图赠魏使君
作者：李攀龙
朝代：明

少室仙人玉不如，飘摇来自太林墟。已参白鹿云中驾，复把青羊洞里书。二女三花相绮丽，霜毛短发共萧疏。使君何让临淮守，夹毂双随五马车。
题候涛山观音寺寺徙自落迦
作者：李攀龙
朝代：明

落迦山上古祗林，白马西来峡口深。月出尔时楼阁影，风还如是海潮音。若非鹦鹉元能语，谁解莲花不染心。五十三员知识尽，可劳踪迹问浮沉。
题南海柏台甘露赠潘侍御
作者：李攀龙
朝代：明

绣斧光清瘴海云，行台甘露柏纷纷。九天骢马人争避，五色神羊气不群。白简风生偏起粟，皂囊秋净总垂文。侍臣岂让东方朔，千载芙蓉奉圣君。兰台使者忆长安，万里云霄揽辔看。忽报三危开玉树，谁分双掌注铜盘。霜凝合浦明珠出，风动增城瀑布寒。清节满朝君不信，流光偏缀惠文冠。
题南海柏台甘露赠潘侍御·其一
作者：李攀龙
朝代：明

绣斧光清瘴海云，行台甘露柏纷纷。九天骢马人争避，五色神羊气不群。白简风生偏起粟，皂囊秋净总垂文。侍臣岂让东方朔，千载芙蓉奉圣君。
题南海柏台甘露赠潘侍御·其二
作者：李攀龙
朝代：明

兰台使者忆长安，万里云霄揽辔看。忽报三危开玉树，谁分双掌注铜盘。霜凝合浦明珠出，风动增城瀑布寒。清节满朝君不信，流光偏缀惠文冠。
题周天球小象
作者：李攀龙
朝代：明

落魄吴门五十春，懒从高阁画麒麟。此中墨客争知妙，何处词人更有真。白眼自宜置丘壑，红颜元不染风尘。东墙休挂乔家女，夜恐周郎作后身。
题少方伯徐公明月轩
作者：李攀龙
朝代：明

傲吏高斋海岱开，长留明月照池台。白云湖上秋何处，鸿雁樽前客自来。寒色玉壶堪徙倚，流光华发与徘徊。西园诸子俱能赋，独让应徐邺下才。应怜明月满长安，永夜凭轩万里看。秋水乍疑湖外合，白云犹似署中寒。绕枝乌鹊星霜色，一曲关山道路难。此兴庾公曾不浅，南楼参佐几人欢。湖上风流画省新，堪多明月少红尘。长悬素魄衔金镜，不减清光抱玉人。当户云生屏自倚，拂床星动剑相亲。看君如在扬雄宅，搦管玄经合有神。
题少方伯徐公明月轩·其一
作者：李攀龙
朝代：明

傲吏高斋海岱开，长留明月照池台。白云湖上秋何处，鸿雁樽前客自来。寒色玉壶堪徙倚，流光华发与徘徊。西园诸子俱能赋，独让应徐邺下才。
题少方伯徐公明月轩·其三
作者：李攀龙
朝代：明

湖上风流画省新，堪多明月少红尘。长悬素魄衔金镜，不减清光抱玉人。当户云生屏自倚，拂床星动剑相亲。看君如在扬雄宅，搦管玄经合有神。
题少方伯徐公明月轩·其二
作者：李攀龙
朝代：明

应怜明月满长安，永夜凭轩万里看。秋水乍疑湖外合，白云犹似署中寒。绕枝乌鹊星霜色，一曲关山道路难。此兴庾公曾不浅，南楼参佐几人欢。
题徐子与门生汪惟一竹邱图
作者：李攀龙
朝代：明

灵邱隐者一逃名，万竹临江见厎清。徙倚七贤相寄傲，便娟二女重含情。葛陂讵信双龙影，嶰谷空传五凤声。风雨长教秋色驻，冰霜兼与岁寒盟。投竿渭水才堪老，受简梁园赋已行。愿得此君开蒋径，不妨佳客醉宜城。浮云西北来何莫，今日东南美自并。截作武陵溪上笛，方知马援有门生。
题李水部恩荣卷
作者：李攀龙
朝代：明

自奉天书出建章，明时谁不羡仙郎。五云偏借斑衣色，列宿遥含画省光。水部盛名悬楚望，南山佳气入高堂。鹿门咫尺庞公宅，那见恩波绕汉阳。
题欧职方鹅山泉高斋
作者：李攀龙
朝代：明

闻君读书处，乃在蓟山阿。水色开窗槛，泉声散薜萝。濯缨秋雨至，把钓夕阳多。白璧浇田出，寒流没羽过。风尘无燕息，宾客有羊何。一自从王事，空为劳者歌。
题潘廷尉留馀堂
作者：李攀龙
朝代：明

前朝知政四留馀，廷尉为堂取自书。潘令官衔犹散骑，于公门第早容车。法星傍斗悬高座，佳气如云护直庐。海内称平逢此日，主恩先已未应虚。
题申职方五岳图
作者：李攀龙
朝代：明

谁将五拳石，错落余之堂。坐看素璧缠云雾，安得群峰挂屋梁。更愁深林暝难入，岚影明灭侵衣裳。左眄欲生沧海日，右临少昊凝清霜。扫练白沙走朔漠，回毫紫盖垂炎荒。须臾二室崚嶒出，杳然置我烟霞傍。不闻吹笙控飞鹤，浮丘子晋俱冥茫。良工拓笔天为开，长风西逐层阴来。中庭无人数移席，巅厓乍堕松杉摧。眼前突兀太古色，九州惨淡如浮埃。宓牺神农未诞降，元气始判洪濛哉。大江浩浩黄河流，巨野相望悬莫秋。异代犹探秦汉策，真形或结金银楼。凭轩忽惊去千里，青鞋竹杖胡在此。复疑窈窕迷归路，何当税驾聊徙倚。捲帘逾添空翠寒，张镫更爱夕阳紫。邢襄小吏困时名，知君雅意怜泥滓。
饮马长城窟行
作者：李攀龙
朝代：明

萧萧山上草，悠悠山下道。长城一何长，远望多悲伤。远望不如归，游子日依依。依依复累累，涕泣当为谁。高台知天风，鸿雁知天霜。欲媚更无人，欲去更彷徨。浮云西北来，我马顾之鸣。愿附尺素书，迢迢东南行。浮云不可托，素书不可成。十年违室家，安知即平生。
香山寺
作者：李攀龙
朝代：明

往时占紫气，马上看香炉。不是寻幽到，其如发兴孤。回标临北极，秀色揽西湖。树杪诸天出，阶前众壑趋。花台骞地起，风铎蔽檐呼。月抱蟾蜍石，星摇舍利珠。玉毫侵瀑水，金相涌浮屠。妙偈传从竺，高僧至自胡。法轮皆帝力，下界复神都。行幸当年事，人王握大符。
高光州孤山精舍
作者：李攀龙
朝代：明

白云不散一山孤，地主人称楚大夫。老作西陵诗社长，可携南部酒家胡。囊馀太古双龙剑，壁有行春五马图。汝颍过逢遗事在，高阳似此聚星无。
高阳乐人歌
作者：李攀龙
朝代：明

欲知马上儿，但复看儿马。结束殊轻薄，不在汉儿下。郎来但坐饮，百壶分自当。见郎行仁义，无钱何所妨。
高阳乐人歌·其一
作者：李攀龙
朝代：明

欲知马上儿，但复看儿马。结束殊轻薄，不在汉儿下。
高阳乐人歌·其二
作者：李攀龙
朝代：明

郎来但坐饮，百壶分自当。见郎行仁义，无钱何所妨。
魏使君以太公登太山
作者：李攀龙
朝代：明

何言紫气满昆崙，须信中原五岳尊。南极一星朝日观，东方千骑拥天门。舞衣重染云霞色，探箧深衔雨露恩。试向丈人峰上望，徂徕新甫拱儿孙。
魏使君过宿鲍山山楼分赋
作者：李攀龙
朝代：明

层楼风雨一登临，把酒重论十载心。楚客岂须疑白璧，鲍山堪自见黄金。褰帷上国风霜满，伏枕中原日月深。忽忆明光曾共被，那知萍梗到于今。
黄河
作者：李攀龙
朝代：明

复就三秦役，还为四牡歌。北风扬片席，大雪渡黄河。才岂诸郎少，名非一郡多。儒官明主意，吾道好蹉跎。
黄淡思歌
作者：李攀龙
朝代：明

肠作辘轳转，泪作素绠垂。独坐不能言，傍知思忆谁。胡马代州出，还骑出代州。黄金装马勒，青丝络马头。
黄淡思歌·其一
作者：李攀龙
朝代：明

肠作辘轳转，泪作素绠垂。独坐不能言，傍知思忆谁。
黄淡思歌·其二
作者：李攀龙
朝代：明

胡马代州出，还骑出代州。黄金装马勒，青丝络马头。
黄督
作者：李攀龙
朝代：明

谁能见歌舞，不自爱阳春。少年双泪落，知是他乡人。
齐侠行
作者：李攀龙
朝代：明

简书八道发明光，诏徙群豪赴朔方。神武临轩耽虎视，将军秉钺郁鹰扬。山东十二诸侯国，海滨五百义士乡。厌乱齐臣思定伯，殷忧汉使出勤王。敌骄拟纵田单火，客愤能飞驺衍霜。彀骑人人白羽箭，民兵处处绿沈枪。九河寒色旌旗动，岱岳秋阴鼓角长。各倚少年轻燕颔，曾经遣戍守渔阳。一匡九合岂受赐，排难解纷不可当。往岁潢池先陷阵，三时大战银冶场。功名未致有庄贾，肝胆欲倾无孟尝。天子只今顾西北，男儿侠骨埋边疆。
龙集寺
作者：李攀龙
朝代：明

千林窥壑险，一径入云愁。峰落青莲色，灯悬白日幽。香台高枕出，涧水闭门流。闻道群龙集，明珠自可求。
发盘塘
作者：李敏
朝代：明
体裁：五言绝句

朝发盘塘坳，夕望平阳郭。江空雨冥冥，无风客帆落。
春晓
作者：李敏
朝代：明

草阁临春浦，蓬扉惊曙鸦。水明残夜月，云傍隔溪花。
送金景茂之凤阳
作者：李敏
朝代：明

骢马紫丝缰，征人向凤阳。天形入淮泗，树势引濠梁。古亳元汤业，新丰本汉乡。皇陵瞻王气，盘郁一苍苍。
题流口吴逸人山居
作者：李敏
朝代：明

岩泉鸣翠微，流口旧渔矶。市远修琴去，云深采药归。窗扉树鸡栅，篱落晒牛衣。世事无心理，长镵老蕨薇。
入阳羡
作者：李文
朝代：明
体裁：古风

薄游耽晓行，遂逐山溪转。野水云根深，春风柳芽短。古渎飞鹳鹅，中流听鸡犬。客棹尚迷源，人家应不远。何处讯渔郎，蓑笠桃源晚。
登岳阳楼
作者：李文洋
朝代：明
体裁：七言绝句

万家烟火拥孤城，一上高楼百感生。往事悠悠东下水，夜船灯火枕江声。
赠戴竹林
作者：李文渊
朝代：明

耕隐谁人隐，门深竹十寻。桑麻因雨翠，橘柚著秋金。松月斜连榻，风泉响出林。西城秋酿熟，招手聚知音。
赠戴翠坡
作者：李文渊
朝代：明

嘉遁桥西乐趣真，绿筠环堵绝嚣氛。岚光翠滴林梢露，黛影青含树杪云。葱茜暖从天外见，空濛晴向雾中分。倚栏细咏梨花月，一段清贞尽属君。
追吊陈长卿
作者：李文纲
朝代：明

草茅徇国效殷勤，晚节犹能不负君。千载首阳山下土，腥膻何得到清坟。目觐黄舆海上沈，心如百炼更坚金。万分不展经纶志，终把纲常尽力任。节义双全作宋人，生惭无路报成均。遗碑俨有忠贞气，三百年来护鬼神。
追吊陈长卿·其一
作者：李文纲
朝代：明

草茅徇国效殷勤，晚节犹能不负君。千载首阳山下土，腥膻何得到清坟。
追吊陈长卿·其三
作者：李文纲
朝代：明

节义双全作宋人，生惭无路报成均。遗碑俨有忠贞气，三百年来护鬼神。
追吊陈长卿·其二
作者：李文纲
朝代：明

目觐黄舆海上沈，心如百炼更坚金。万分不展经纶志，终把纲常尽力任。
满江红·和岳忠武韵
作者：李文缵
朝代：明
体裁：词

狩泣苍麟，叹盲左、书传未歇。空痛绝，王师帝佐，忠魂惨烈。白草黄沙鸣塞雁，青霜紫电看秦月。望湖滨、顿首鬣封祠，同仇切。国已破，耻谁雪；乱未已，恨难灭。幸孙曾尚在，蒸尝无缺。灵武旋颁哀痛诏，干将犹带模糊血。卷纶竿、闲钓小桥西，心依阙。
旅况
作者：李文麟
朝代：明

旅况澹如此，羁身复若何。家书春后少，乡思雨中多。浮食一官系，衔恩十载过。不才吾自耻，焉敢叹蹉跎。
南台寺
作者：李斐章
朝代：明
体裁：五言律诗

野寺高台上，豋临感慨生。河流经绝塞，山势抱孤城。破灶残僧去，长廊落日明。空阶馀老树，时有怪鸦鸣。
和新室落成
作者：李新枝
朝代：明
体裁：五言律诗

卜筑临清渚，柴门惬素心。无山路自转，有树境偏深。博物搜奇乘，怡神托艺林。萧然独高寄，慕古欲忘今。
题画与鲁千岩
作者：李新枝
朝代：明
体裁：七言绝句

叶落深林见远山，山前虚阁小湾环。溪翁有约来相访，先度清吟出树间。
三马图歌
作者：李日华
朝代：明
体裁：古风

蒲类海西春草生，云花雪片相鲜明。浓烟蓬勃中有物，鳞龙下地毛龙惊。昨夜房星扫北斗，星精入胎霹雳走。果然汗血世所无，虎臆犀肩凤凰肘。番奴得酒胆气雄，生来降马似降龙。手抟脚扺腰膞撞，轩傲激烈同翻空。前骑踏沙蹄踝轻，浮云高翔势不停。后骑顿掷头鬣狞，去来似与奚官争。中间一骑独容与，靡颈相隈如耳语。肉鬉拂拂含西风，遍身洒落桃花雨。主人蓄此古绢素，英姿泼天光照座。家有缠腰三俊儿，五陵市中誇阔步。锦堂对酒日高歌，门外长安正当路。
佛手岩
作者：李日华
朝代：明

上方台殿此登临，钟鼓沉沉万木深。三楚白云生佛手，九江寒月照禅心。倒崖有地开兰若，绝壁无门扣竹林。安得舍身从老衲，蒲团终日观黄金。
山居绝句·其一
作者：李日华
朝代：明
体裁：七言绝句

雪花撩乱扑春虫，拥褐单床睡思浓。梦里一声闻折竹，呼童亟徙小盆松。
山居绝句·其二
作者：李日华
朝代：明
体裁：七言绝句

四月雨晴山路香，松花洒地鹤翎黄。轻衫短笠荷锄去，斸得青芝一尺长。
戊戌仲冬十五夜泊吴阊门外霜月满江同伯宏子广寓庸诸友团饮张六姬船头酒酣客有弹三弦者曲尽其妙因作歌赠之
作者：李日华
朝代：明
体裁：古风

洞庭木落西风多，布袍起客登飞舻。寒溪绕城月在水，渺渺烟树啼栖乌。笙竽中断踏歌歇，美人盈盈坐霜月。杯分绿醑艳金波，钏冷衣单露肌雪。豪谈剧谑意已尽，座中忽出三弦客。客年三十美丰姿，正是撩风弄月时。青绒暖耳紫半臂，纤手削玉揉花枝。一弦一珠珠活泼，三珠滚滚乱挑拨。化为黄鸟入花间，澹日和风响钩䀨。海棠贪睡柳贪眠，一齐唤起春风颠。沉深堂院下红雨，雨声滴破青苔砖。隔窗有人愁听雨，哝哝唧唧相尔汝。须臾萧飒转无聊，阴廊切切秋虫语。沙头老鹘亦断肠，划然惊起天地霜。千家砧杵梦魂里，万骑铙歌关塞傍。悲欢意绪总不同，尽在搊搊抑抑中。风筝系断刀尺冷，佩环何处敲玎珑。虫肝鼠胆吉鹩舌，蜂须蝶翅相蒙茸。喜为微溜吐幽籁，悲作老树含凄风。四时气候皆可变，何况鬓销青黛颜销红。蔡女十八拍，嵇生广陵散。浔阳江头泣嫠妇，柯亭老竹惊飞翰。何如此客细作碎金琢玉裂缯声，引我诗魂入清境。客弹已罢歌亦竟，明月欲落不落，美人欲睡不睡，坐客回头共伶俜，总被馀音袅人听。若非白骨观初成，几为三条弦子愁成病。
春日送徐囧卿北上
作者：李日华
朝代：明
体裁：五言绝句

青莎白鹭洲，细雨桃花岸。看乘春水船，遥遥到天畔。
独游真如院
作者：李日华
朝代：明
体裁：五言律诗

秋来风日好，散虑出林郊。僧院房房竹，沙村处处桥。清吟黄叶句，雅坐白云寮。妙悟仍相许，时烦远社招。
玉楼春·题柳洲待别图送刘跃如
作者：李日华
朝代：明

轻暖轻寒无意绪，朝来几阵梨花雨。妆成独自倚阑干，暗数落红愁不语。杜宇一声人欲去，残云片片依沙渚。横塘十里柳烟浓，维舟正在烟深处。
画兰
作者：李日华
朝代：明

懊恨幽兰强主张，开花不与我商量。鼻端触着成消受，着意寻香又不香。
画扇
作者：李日华
朝代：明
体裁：古风

春江初汎葡萄绿，鹭自翻飞鸥自浴。烟消月落早潮平，山影沉沉压渔屋。笑拈此景付诗翁，曾向严滩五番宿。
秋日写巨然茟意与若休
作者：李日华
朝代：明
体裁：七言绝句

山光沉绿树酣黄，九月江南欲试霜。独坐滩头不垂钓，蓼花风急送渔榔。
赠维扬王孝廉中玄
作者：李日华
朝代：明
体裁：七言绝句

芜城春雨涨江沙，沙上红楼映远花。一抹浓烟万株柳，紫骝嘶入玉钩斜。
赠陈禹玉
作者：李日华
朝代：明
体裁：七言绝句

木兰零落海棠残，风雨萧萧欲酿寒。花气晓来浑不定，暗随春梦到江干。
赠顾长卿
作者：李日华
朝代：明
体裁：七言绝句

碧梧风叶响虚廊，细葛轻含午夜凉。不独疏萤能炤字，明河高映读书堂。
野寺
作者：李日华
朝代：明
体裁：五言律诗

野寺依修竹，藤萝暝夕烟。寒山秋磬底，落叶夜灯前。此过期休影，相逢非俗缘。还穷人境外，应有鸟窠禅。
长幅茧纸仿叔明
作者：李日华
朝代：明

远山烟重树萋萋，潮落沙寒水一溪。独坐茅亭无一事，晴鸠啼过雨鸠啼。
题便面画新柳
作者：李日华
朝代：明

雪消野水半融泥，冻柳森森态未齐。昨夜一番春雨好，淡黄金色满湖堤。
题海湛画卷
作者：李日华
朝代：明
体裁：五言绝句

溪渔罢钓归，残雪蓑上落。暝色踏扁舟，翩然似孤鹤。
题由拳读书图
作者：李日华
朝代：明
体裁：七言律诗

淞陵南指禦儿东，小筑濛濛烟雨中。绕箸王馀千缕白，堆盘郭索满筐红。朱帘竹槛家家月，青舫蒲帆浦浦风。合眼不须思岱华，一痕犹得见胥峰。
题画
作者：李日华
朝代：明

霜落蒹葭水国寒，浪花云影上渔竿。画成未拟将人去，茶熟香温且自看。
题画赠友人
作者：李日华
朝代：明
体裁：七言绝句

疏红秾绿尽阑珊，新水初平十八滩。钓去欲如严子濑，为君著意写秋峦。
登龙门山·其一
作者：李日宣
朝代：明
体裁：七言律诗

危楼突兀倚山开，石磴盘从鸟道回。朝雾晴霏鹙岭雨，秋涛昼吼禹门雷。好支飞阁云为柱，欲渡狂澜瓠作杯。浊浪何当空我汰，惭无揽辔出群才。
登龙门山·其二
作者：李日宣
朝代：明
体裁：五言律诗

河水从天下，石门插地开。因之探禹穴，于此识神台。截脉千山沸，舂涛万壑洄。利行无所事，穿凿岂云才。
城南萧寺呈同游
作者：李时
朝代：明
体裁：七言律诗

出郭林泉已自幽，更从山寺坐离秋。迥廊寂寂寒花放，野日荒荒宿霭收。兴到登临增感慨，酒忘宾主废交酬。城中亦有消闲客，车马谁从此地游。
夏日偶书
作者：李时
朝代：明
体裁：七言律诗

卜居地爱城西僻，野水春来自作渠。户绕山光堪对酒，园收柿叶好供书。青林雨过烟萝湿，碧洺云生石窦虚。长者不闻门外驾，小庭新草手间除。
送衍圣公还阙里
作者：李时
朝代：明
体裁：七言律诗

圣主临雍出紫宸，上公承召促朱轮。衣冠两度逢殊典，礼乐千年重大伦。听讲坐依龙衮近，拜恩归赐锦袍新。歌成振鹭情何限，东望尼山万古春。
一春淫雨閒居寂寥有怀故人率尔短述
作者：李时勉
朝代：明

解组归来初学耕，野田数亩不聊生。家贫作事难称意，年老逢人只顺情。久雨郊园多草色，残春堤柳少莺声。何应得有巡抚使，为我回辔到山城。
七夕喜晴
作者：李时勉
朝代：明

尽说穷阴七月多，忽惊此夕见明河。欲令霄汉星辰会，不遣阳台云雨过。士女茶瓜争乞巧，天孙机杼暂停梭。可惭独守潘生拙，圜圄诗成只自歌。
与梁指挥饮烧酒
作者：李时勉
朝代：明

宛胜葡萄酿，何须鹦鹉杯。入门便相唤，到手不教催。深意怜吾渴，愁怀为尔开。醉时即高卧，不省有人来。
与瀚子
作者：李时勉
朝代：明

能到圜门里，相看泪泫然。爱亲渠意切，报国我心坚。身老多羸疾，家贫少药钱。但令无愧怍，生死任皇天。
与黄中书入万全城访王主事
作者：李时勉
朝代：明

联辔徐行入柳阴，连云雉堞噪寒禽。人家土屋风霜古，官府门墙树木深。绝塞孤城千里道，旧交尊酒百年心。垂鞭信马归营去，天净山高日未沉。
东郭草亭
作者：李时勉
朝代：明
体裁：七言律诗

晓出东城问路蹊，绿阴深处紫骝嘶。日烘花气和兰勺，风送莺声过柳堤。清晓况逢春色好，高筵渐及夕阳西。醉来走笔乘馀兴，满眼风光取次题。
东郭草亭宴集
作者：李时勉
朝代：明
体裁：五言律诗

名园初过雨，春气晓来和。一径浓花发，满庭芳草多。尊罍留上客，丝竹间清歌。还说欢娱少，相期更一过。
中夜饮酒
作者：李时勉
朝代：明

中夜渴欲饮，起来还自斟。数杯应不醉，灯下独愁吟。
中溪草堂
作者：李时勉
朝代：明

双溪东南来，奔流自萦回。朝宗远势合，浩荡青如苔。中溪旷望弥原陆，十里人烟接乔木。比屋常闻弦诵声，高冈远见牛羊牧。故人昔住横山前，宦游辞家经几年。归来爱此风景好，移居卜筑溪水边。数椽粗朴也潇洒，窗户临溪瞰平野。屋里连床积简编，门前终日留车马。种松艺竹环碧山，兰舟荡漾沧浪间。云龙仙人放鹤去，浣花野客钓鱼还。羡君自是文章伯，归老林泉得閒适。问字人寻扬子居，息交谁访陶潜宅。山田八月禾黍收，豪吟纵饮亦何求。舞回鸲鹆千峰曙，歌罢沧浪万顷秋。由来胜地多山水，如此清幽能有几。开门独步少尘喧，但见青山白云起。昔闻好是平泉庄，一时草木生辉光。只今零落竟何有，逢人唯说郑公乡。
中秋书怀
作者：李时勉
朝代：明

尽向良宵庆太平，圜扉寂寞度寒更。愁中偏对灯花落，窗外空怜月影清。遥忆家林难作梦，时闻禁漏不胜情。至尊万里兴戎马，今夜沙场何处营。
中秋望月
作者：李时勉
朝代：明

共道中秋月，辉辉向壁端。预愁夜不见，故向此时看。桂影才欲转，露华已自寒。那能如旧日，欢赏到更阑。
久雨
作者：李时勉
朝代：明

一月雨淋漓，山云拂户低。路岐泥没马，畎亩水平溪。江上看涛涌，林间断鸟啼。新居无覆瓦，终夜竟何栖。
乘化室为晏佥事彦文赋
作者：李时勉
朝代：明
体裁：古风

蛰虫坯户隙，寒雀入海底。丹砂炼无方，安得长不死。荫蘼陌上花，飘忽随流水。浮云知所归，飞蓬逐风起。吾生亦何为，乘化如脱屣。愧彼孟尝君，空悲灌门子。
九日
作者：李时勉
朝代：明

插柳樊篱远似村，正逢九日在辕门。摘花随意看春色，倚剑长歌对酒尊。醉里犹怀陶县宰，风前谁忆孟参军。千官扈跸承欢宴，独愧无才负圣恩。
九日再酌
作者：李时勉
朝代：明

几年佳节留京国，今日凄凉处夏台。知己青尊聊共酌，故园黄菊若为开。情飞紫禁云长绕，目极瑶台雁独回。兴洽暂因愁思失，更将谈笑尽馀杯。
九日吕尚书送烧酒
作者：李时勉
朝代：明

葡萄家酿到边头，九日分将意独优。可是王弘知靖节，不劳庾信问蒲州。开壶泛菊香犹远，倚醉题诗兴未休。自觉晚来寒气薄，临风不用袭轻裘。
九日醉后呈同饮诸公
作者：李时勉
朝代：明

圜门逢九日，清坐得相陪。正尔论文际，纷然送酒来。狂风吹破帽，黄菊泛深杯。尽饮斜阳里，题诗愧薄才。
二十八日驻跸鸡鸣山之沙城出营閒游
作者：李时勉
朝代：明

清跸驻沙城，玉帐淩高丘。团营百里静，日已明戈矛。田家惜筋力，禾黍尚未收。盲飙吹沙尘，泱漭烟云浮。晚景风稍定，天宇澄素秋。辕门得随步，延目遂夷犹。近瞩鸡峰秀，净见浑河流。去适山水情，返值公与侯。撝诃盛驺从，意气赫道周。古来说良将，不贻明主忧。岂伊重高爵，激烈著嘉谋。裹革志何壮，据鞍心未休。一身岂复惜，百代声名留。迟回白日下，欲言无与酬。俛仰气益奋，把笔试欲投。拔剑坐深夜，寒光冲斗牛。何当一搴旗，兵气扫旄头。归悬藁街邸，歌舞颂皇猷。铭功在彝鼎，彼哉不怀羞。
云锦峰
作者：李时勉
朝代：明
体裁：七言律诗

片石荒林翳绿苔，昔人乘醉数能来。空山湿翠沾衣上，落日闲云逐梦回。春到不知芳草遍，秋深还对菊花开。祇今林下无归客，流木柴桑对澍隈。
五两
作者：李时勉
朝代：明

日日船南去，飙轮忽向东。舟人喜相报，正是渡江风。
伏日燕饯谢谦牧大尹分韵得挥字
作者：李时勉
朝代：明

盛时多令节，佳会未能违。鸣佩趋清禁，联班近紫微。大官应早到，方朔岂迟归。华馆开朝宴，清尊对夕晖。运交金伏火，暑赫汗沾衣。玄鸟先秋去，苍蝇傍席飞。羽觞从数劝，䊵扇不停挥。明日南行客，欢筵似此稀。
余自城中逢与粟同归过去伐隐居留宿明日告别去伐又欲留有不满之意作诗赠余勉强和之云
作者：李时勉
朝代：明

城中逢旧友，返路喜追陪。欲到壶丘去，先过剡曲来。春舒江上柳，风度竹间梅。留住堪能久，无端归思催。
侠客辞
作者：李时勉
朝代：明

堂中无复事，誓与报君仇。一剑成何用，空令易水羞。
候汤总兵不至三首
作者：李时勉
朝代：明

闻道征骖夜未休，今朝可到泰安州。迟回欲候论心思，河上扁舟难久留。悬舆归去一閒身，到处相逢非故人。千里寻君今不见，满怀幽思向谁陈。只今相候已如斯，别后相逢未有期。一去空山千万里，五云回首各天涯。
候汤总兵不至三首·其一
作者：李时勉
朝代：明

闻道征骖夜未休，今朝可到泰安州。迟回欲候论心思，河上扁舟难久留。
候汤总兵不至三首·其三
作者：李时勉
朝代：明

只今相候已如斯，别后相逢未有期。一去空山千万里，五云回首各天涯。
候汤总兵不至三首·其二
作者：李时勉
朝代：明

悬舆归去一閒身，到处相逢非故人。千里寻君今不见，满怀幽思向谁陈。
元夕后一日士旸开宴王侍读宅得绩字时亲朋毕会密雪骤至意洽情真不觉至醉浩然成咏
作者：李时勉
朝代：明
体裁：古风

至兹暖律回，况尔值元夕。良辰得休暇，胜赏随所适。故人有高致，开宴藉幽僻。荣回西城隅，弘敞王猷宅。虽微山谷游，而绝尘俗迹。列坐尽英贤，谐笑有狂客。密雪忽飘洒，中庭皓盈积。醉来不知寒，清光满瑶席。
八月中秋日午一时飓风起南北云阴而中独见日南山外雷雨大作须臾而霁
作者：李时勉
朝代：明

每逢佳节愁阴凝，八月十五尤喜晴。百里精兵临塞驻，一时飓风疑海行。天中白日临空净，山外黑云飞雨声。轰雷掣电在咫尺，倏忽还收宇宙清。
八月初九日初闻雁
作者：李时勉
朝代：明

晓侍军门到夕晖，忽惊宾雁向南飞。静流寒影迷青嶂，遥带秋声度翠微。作阵岂防矰缴患，随阳宁为稻粱肥。寻常不羡传书美，能使看羊仗节归。
冯主事粉署画故山读书处
作者：李时勉
朝代：明

忆昔少年读书处，野竹苍松蔼云雾。下帷尽日绝烦嚣，开帙临窗得深趣。荜门蓬户霏岩烟，溪壑犹为静者怜。孔明有意吟梁甫，扬子留心草太玄。清风最好穷今古，焚兰映雪甘辛苦。十年游息无与伦，数亩林泉自为侣。君不见狂侠儿，轻裘骏马纷相驰。白日群游几人伴，青楼一笑千金资。又不见富家子，锦衣珍馔矜豪侈。堂上歌钟遏晓云，门前车马如流水。但誇意气恣所为，一字从来都不知。羲和西飞花落地，昨日繁华今日非。以兹感激志犹勤，踪迹频年不出门。长杨赋就人始羡，金榜名成谁不闻。自从作官别乡井，羁思离怀不能屏。故令图绘坐中看，咫尺江上觉寥迥。粉署长閒乐有馀，朝回对此形神舒。倚槛浑惊蠹鱼起，临潭宛见鲛人居。大夫出身事明主，报国何心怀旧土。却笑吴中张季鹰，独忆秋风便归去。吾观冯子好胸襟，画图幽意颇难寻。欲将蠹简树勋业，不负当年一片心。
初五日暮雨后雪霁承宣草制有作呈同行诸公
作者：李时勉
朝代：明

雨残飞雪浩漫漫，积素连山正好看。冷透绵衣添更薄，暗飘油幄湿难乾。云开帐殿笙歌静，月落营门剑戟寒。天上传宣催草制，华灯归送到更阑。
十八日发张家湾
作者：李时勉
朝代：明

杨柳初青黄鸟鸣，长河两岸绿波平。乍从客路看帆影，还想君门听漏声。七十挂冠虽称意，五云回首尚关情。深恩未报身先老，俛仰乾坤愧此生。
十四日晚至陵下
作者：李时勉
朝代：明

昔从多士侍朝廷，尝对龙颜展寸诚。今日共来供祭祀，独瞻松柏不胜情。
去伐遣人送五月菊石菖蒲诗以道意
作者：李时勉
朝代：明

金钱带露粲云光，九夏开时分外香。若使当年陶令见，赏心不但在重阳。仙家瑶草种初成，此日分来独有情。愿遣山居尘俗远，何须嵩岭说长生。
去伐遣人送五月菊石菖蒲诗以道意·其一
作者：李时勉
朝代：明

金钱带露粲云光，九夏开时分外香。若使当年陶令见，赏心不但在重阳。
去伐遣人送五月菊石菖蒲诗以道意·其二
作者：李时勉
朝代：明

仙家瑶草种初成，此日分来独有情。愿遣山居尘俗远，何须嵩岭说长生。
友桂庭
作者：李时勉
朝代：明

庭前有桂树，托根固宜深。郁郁蔽灌木，亭亭出层岑。冬春不改色，当夏团清阴。俨立若端士，幽贞无邀寻。独比友直谅，悠然谐素襟。商飙动金粟，芬芳被乔林。有时得醇酣，对酌还自斟。低枝拂舞袖，深翠挹鸣禽。欢赏岂有极，因之发孤吟。谷风既绝响，辽阔谁知音。惟有兰藏馨，可以喻同心。
古意
作者：李时勉
朝代：明

落日层楼上，当歌忽自悲。空令翻白雪，此曲少人知。海上望仙山，锵然响佩环。如何一水近，不遣离人间。
古意·其一
作者：李时勉
朝代：明

落日层楼上，当歌忽自悲。空令翻白雪，此曲少人知。
古意·其二
作者：李时勉
朝代：明

海上望仙山，锵然响佩环。如何一水近，不遣离人间。
古意寄曾学士二首
作者：李时勉
朝代：明

百川日夜流，浩浩以东注。环海几万里，不见涯涘处。混涵无不容，日月自吞吐。风波任荡潏，贝错极生聚。万古长若斯，焉能为量数。蛟龙挟云雨，倏忽甘泽布。深弘有如此，岂比寻常具。梧桐生崇冈，亭亭出云林。一朝樵夫采，斤斧来相寻。幸尔爨下馀，斲削成素琴。粲粲弦朱丝，烨烨徽黄金。当窗试一弹，悠然太古音。清风流水远，白云苍山深。世无钟子期，谁能识其心。
古意寄曾学士二首·其一
作者：李时勉
朝代：明

百川日夜流，浩浩以东注。环海几万里，不见涯涘处。混涵无不容，日月自吞吐。风波任荡潏，贝错极生聚。万古长若斯，焉能为量数。蛟龙挟云雨，倏忽甘泽布。深弘有如此，岂比寻常具。
古意寄曾学士二首·其二
作者：李时勉
朝代：明

梧桐生崇冈，亭亭出云林。一朝樵夫采，斤斧来相寻。幸尔爨下馀，斲削成素琴。粲粲弦朱丝，烨烨徽黄金。当窗试一弹，悠然太古音。清风流水远，白云苍山深。世无钟子期，谁能识其心。
古诗为扶风窦滔妻作·其一
作者：李时勉
朝代：明
体裁：古风

深闺有思妇，惨悽亦何为。容华不自惜，独理流黄机。言将成匹帛，多裁游子衣。衣新忽变故，恩爱从此衰。以兹殷勤意，翻作长恨辞。
古诗为扶风窦滔妻作·其三
作者：李时勉
朝代：明
体裁：古风

西墅起高台，迢递凭云岑。中有娇艳女，当窗弄清音。音容荡以肆，居然变同心。鱼目夺明月，谗口铄黄金。不见冀中馌，恻怆扊扅吟。
古诗为扶风窦滔妻作·其二
作者：李时勉
朝代：明
体裁：古风

兰茝被幽畹，桃李媚春阳。新婚结绸缪，鞶衿散芬芳。弃置父母欢，婉娩君子傍。白日丽朝彩，朗月澄夜光。矢心以相顾，愿为鸳与鸯。
古诗为扶风窦滔妻作·其五
作者：李时勉
朝代：明
体裁：古风

滔滔江汉流，到海不复返。千里得所归，中复厌婉娩。在昔枉绥授，驾言不辞远。谁知三周御，却道羊肠坂。芬芳空自持，白日忽以晚。
古诗为扶风窦滔妻作·其六
作者：李时勉
朝代：明
体裁：古风

昧旦不能寐，揽衣起中堂。织缣与织素，谁复知短长。咫尺组幽思，回还遂成章。缄之戒僮御，欲以寄远方。宛转达苦志，敢期昔所伉。
古诗为扶风窦滔妻作·其四
作者：李时勉
朝代：明
体裁：古风

高车拥旌旆，辉映汉江曲。富贵一朝异，窈窕辞别屋。言笑落日迟，浩歌湘水绿。山川不可踰，安得遥相逐。佳丽诚足珍，凉薄难见录。
和答复古先生
作者：李时勉
朝代：明

兹山稀行迹，嘉木自繁阴。我尝爱山行，坐来生隐心。阳崖飞清瀑，阴谷响春禽。会非遗纷虑，焉知山水深。青苔雨里滑，石路君独寻。参差惜乖违，何以惬往忱。兹竭岁华力，相逐历青岑。
和胡学士中秋韵
作者：李时勉
朝代：明
体裁：七言律诗

万里山河拱帝城，秋清月色倍分明。金茎沆瀣云中出，银瓮蒲萄雪里倾。几处歌钟催曙色，千门刻漏送寒声。玉堂传得阳春曲，更向通衢颂治平。
商妇怨
作者：李时勉
朝代：明

百岁似相期，安知有别离。去时儿在腹，今已长过眉。忆昔初结发，两鬓黑如漆。但恐君归来，白头不相识。
商妇怨·其一
作者：李时勉
朝代：明

百岁似相期，安知有别离。去时儿在腹，今已长过眉。
商妇怨·其二
作者：李时勉
朝代：明

忆昔初结发，两鬓黑如漆。但恐君归来，白头不相识。
商妇词
作者：李时勉
朝代：明

十年不到家，到家便辞去。安得作大石，塞断前头路。
在囹圄中遇九日忆长兄
作者：李时勉
朝代：明

忆别荆庭几岁华，况逢短景倍思家。雁归远道书难寄，鹊噪虚檐日易斜。夜卧床帏谁共被，晓燃炉火自烹茶。何时得离拘挛苦，笑咏寒梅数落花。
墨竹为方教谕玭题
作者：李时勉
朝代：明
体裁：七言律诗

息斋画竹天下奇，短梢亦有凌云姿。晴连淇澳烟霞景，暝入潇湘风雨时。久离林下怀三径，独向天边见一枝。王猷清兴谁能比，岁寒劲节君当知。
夏夜
作者：李时勉
朝代：明

斗转银河仄，虚窗瞰远天。夜深明月里，梦绕五云边。
夏日雨中
作者：李时勉
朝代：明

黑云半空来，飞雨门前度。但闻啼鸟声，不辨云中树。
夜至万全城中小寺适寺僧亦自塞上归
作者：李时勉
朝代：明

晚来寻小寺，直在古城间。石路斜通市，禅房远见山。夜中孤客到，月下一僧还。静礼无生法，空门不记关。
夜至高唐
作者：李时勉
朝代：明
体裁：七言律诗

烟凝暮色远天低，十里平沙路不迷。萤入草流低复起，鸟惊车过散还栖。秋原露下行看月，晓驿城边卧听鸡。中使起来催早发，疏星残漏马频嘶。
夜行关陜中遇雨次早始达榆林行在所
作者：李时勉
朝代：明

鸡鸣别京邑，日落出关门。山深路逾险，夜黑不待曛。崖壁上崇崒，涧水中潺湲。虚疑蜀川涌，实恐地轴翻。崎岖历险㠋，窈窕经屈盘。微雨飘然至，风劲中夜寒。仆夫倦前进，欲留山下眠。徘徊望陵谷，万籁俱萧然。岂不念夕息，銮辂驻我前。疲马顾影嘶，月出高林端。行行险阻尽，豁焉见平原。旷荡纵游目，始觉天宇宽。初日照大营，百里戈戟攒。行营列侍从，喜遂瞻天颜。祥飙捲旌旆，瑞雾霏林峦。得趁属车尘，安知行路难。
夜行关陜中遇雨次早始达榆林行在所
作者：李时勉
朝代：明
体裁：古风

鸡鸣别京邑，日落出关门。山深路逾险，夜黑不待曛。崖壁上崇崒，涧水中潺湲。虚疑蜀川涌，实恐地轴翻。崎岖历险崿，窈窕经屈盘。微雨飘然至，风劲中夜寒。仆夫倦前进，欲留山下眠。徘徊望陵谷，万籁俱萧然。岂不念夕息，銮辂驻我前。疲马顾影嘶，月出高林端。行行险阻尽，豁焉见平原。旷荡纵游目，始觉天宇宽。初日照大营，百里戈戟攒。行营列侍从，喜遂瞻天颜。祥飙捲旌旆，瑞雾霏林峦。得趁属车尘，安知行路难。
大雨水至
作者：李时勉
朝代：明

暝色凝阴处，浓云翳碧天。一时倾暑雨，四壁涌春泉。直似鲛人室，何如海屋仙。声疑三岛近，势觉五湖连。可举任公钓，堪乘范蠡船。剥床应及水，沉灶故无烟。寸步谁将引，丹心自可怜。几时及白日，随地即周旋。
天寿山路傍林禽树
作者：李时勉
朝代：明

路傍林禽树，朱实亚枝垂。行人不敢动，山鸟时来窥。
天水一清楼
作者：李时勉
朝代：明
体裁：七言律诗

湖边楼阁郁峥嵘，水色微茫泛太清。灏气净随春浪远，雕栏低拂暮云平。晓看赤日波心上，夜觉银河地底行。登览谁知王勃美，雄才高论使人惊。
宣府
作者：李时勉
朝代：明

四面晴山拥翠环，孤城正在万山间。平川路入龙门戍，绝塞云连德胜关。扈跸将军齐虎卫，来朝父老望天颜。书生愧不知兵略，怀笔辕门白昼閒。